RTCG - Radio Televizija Crne Gore - Nacionalni javni servis :: Ekonomija :: Uz zarade, rastu i cijene\n29. 09. 2021. 20:35 >> 20:39 5\nU Uniji slobodnih sindikata saglasni su predlogom Ministarstva finansija i socijalnog staranja u vezi sa rastom zarada. Ipak, ekonomski analitičari upozoravaju i na posljedice, prije svega poskupljenja.\nDan nakon što je Ministarstvo finansija objavilo da će budžetom za narednu godinu minimalna zarada biti povećana na 450,a prosječna na 700 eura, za isti sto iza zatvorenih vrata sjeli su socijalni partneri. Nakon sastanka jedini pred kameru izašli su iz Unije slobodnih sindikata.\n"Današnji sastanak je pokazao da smo svi izrazili načelnu saglasnost sa predloženom reformom. A, svi detalji biće dogovoreni u narednom periodu kroz dijalog socijalnih partnera koji će se opet za istim stolom naći početkom oktobra na sjednici socijalnog savjeta", kazala je Ivana Mihajlović iz Unije slobodnih sindikata.\nU Sindikatu smatraju da su predložene mjere realno ostvarive te da poslodavci neće imati ništa protiv njih, jer će im biti smanjeni troškovi rada.\n"Jedino ovakve mjere mogu da doprinesu da zadržimo mlade i porodice u Crnu Goru. Poslodaci će imati i to u vidu da moraju da stvore dostojanstveni ambijent za dostojanstveni život i rad zaposlenih da moraju da imaju zadovoljne radnike jer će se u suprotnom susresti sa činjenicom da niko neće imati da stvara taj njihov kapital", navela je Mihajlović.\nPovećanje plata zamišljeno je kroz skoro dvostruko smanjenje poreza na zarade, tako što će se država odrići doprinosa za zdravstveno osiguranje. Plan da poslodavci ono što su do sada plaćali državi daju radnicima naizgled je tehnička metoda, kaže ekonomski analitičar Vasilije Kostić i upozorava na moguće negativne poslJedice.\n"Radi se o tome da vi povećate kako god cijenu rada. Troškovi rada će u buduće da rastu, a sa povećanjem troškova rada znači da će rasti i cijene proizvoda i usluga, a to znači da je pritisak na pad produktivnosti", upozorava Kostić.\nSa padom produktivnosti poslodavci traže manje rada i manje zaposlenih i to može ozbiljno da utiče na stopu zaposlenosti, odnosno, ponovo na rast nezaposlenosti. Crnogorski poslodavci, kaže Kostić, plaćaju najviše poreze na zarade u regionu, pa je dobro što će im država smanjiti te troškove.\nNesporno je, navodi, da treba da se povećaju i plate, ali poručuje: "Ali se plate ekonomski racionalno ne mogu povećati bez oslanjanja na produktivnost. Zašto? Zato što rast produktivnosti određuje održivi standard grašana odnosno on postavlja granice održivog rasta plata."\nS druge strane, iz Sindikata javne uprave i pravosuđa smatraju da najavljeno povećanje zarada za 17 odsto nije dovoljno s obzirom na to da su u međuvremenu više puta porasli svi troškovi života.\n"Po nama, realno je minimum 25 odsto uvećanja i primjena tog prijedloga bi trebalo da bude 1. januar 2022. Već sada bi trebalo da se budžetom planiraju sredstva za 1. januar, jer kraj godine je daleko, do tada se može mnogo šta promijeniti", smatra Nenad Rakočević iz Sindikata javne uprave i pravosuđa.\nOsim socijalnih partnera, plan Ministarstva finansija mora dobiti podršku i političara. Iz DF-a su ocijenili da predložene mjere obiluju brojnim „kontradiktornostima, neutemeljenostima i populizmom“, te da takva ekonomska politika neće imati podršku tog političkog saveza. Iz opozicionog SDP-a su Spajićev "Maršalov plan za Crnu Goru" nazvali spiskom lijepih želja i nerealnim. Spajića je podržao premijer Zdravko Krivokapić, kao i Socijalistička narodna partija.\nVasilije Kostić USSCG Nenad Rakočević Ivana Mihajlović Evropa sad


PODELA PAKETA POMOĆI ZA PENZIONERE /video - Jefimija TV, Kruševac\nPODELA PAKETA POMOĆI ZA PENZIONERE /video\nPenzionerima sa najnižim primanjima i starim obolelim licima, udruženje penzionera Kruševac podelilo je pakete sa osnovnim životnim namirnicima i sredstvima za higijenu. Plan je da ove godine bude podeljeno oko 500 ovakvih paketa.\nPrema rečima Miloja Bogićevića, predsednika Udruženja penzionera grada Kruševca, podela socijalnih paketa se organizuje svake godine, a novac za njihovu kupovinu obezbeđuje se od članarina koje uplaćuju članovi tog Udruženja, delom i od donacija.\nPaketi sa osnovnim životnim namirnicama i sredstvima za ličnu higijenu, raspoređeni su u sve mesne zajedice na teritoriji Grada, a odluku u tome ko će ih dobiti donele su Mesne organizacije penzionera, na osnovu stepena ugroženosti tih starih lica. Na teritoriji grada Kruševca Udruženje penzionera okuplja preko 8 hiljada članova.\nPrethodno: SVEČANI PRIJEM ZA NAJUSPEŠNIJE /video\nSledeće: VODA SA ĆELIJA STIŽE USKORO DO GRKLJANA /video


Autor svih fotografija: Irfan Ličina\nJasmin mi priča razne anegdote dok ispijamo turski čaj i doručkujemo u njegovoj radnji. “Jednog dana, dolazi obezbeđenje američkog ambasadora u radnju, proveravaju vrata, gledaju kako žene mese mantije, a ja im odmah dam da probaju mantije i kažem im: “Neka dođe ko hoće ovo je sigurna kuća.“ Dolazi prosedi čikica sa suprogom i ulazi u radnju - tek kada je ušlo obebeđenje sa njim znao sam da se radi o nekom ko je bitan, ukucam na google da pretražim vesti i vidim ko je danas posetio Novi Pazar i tek tada vidim da se radi o Kajlu Skotu, ambasadoru Amerike,“ priseća se on.\n“Obezbeđenje stoji na vratima i ne pušta nikoga da uđe u radnju, a ja ih zamolim da se sklone, jer u ovoj radnji jedu i ambasdori i doktori i siromasi i svi - mantija je kraljica jela za sve, a ne samo za bogate,” priča mi Jasko, pa nastavalja u njegovom stilu po kome ga svi znaju. “Mi pravimo mantije za sve, ovde jedu i Sulejman Ugljanin i Rasim Ljajić i Muamer Zurkorlić, svi političari, svi umetnici, sportisti, sve burkedžije, pa čak i moja konkurencija, što dovoljno govori o tome koliko su moje mantije zapravo brend. Mi pravimo oko 5000 mantija dnevno, ne treba mi više, ja ne želim da imam milione, više volim da pravim manje mantija a da budu bolje, više volim smeh mušterija nego brigu o količinama”\nJasko priča da nema neke velike tajne - tajna je u onom starom pravilu “mušterija je uvek u pravu.” “Kod nas se mantija pravi od najboljeg testa, od najboljeg mesa, i od strane najpažljivih radnica koji srcem rade svoj posao i žele da oni koji izađu iz ove radnje, izađu isključivo zadovoljni i sa osmehom na licu,“ objašnjava Jasmin.\nTagged:Novi PazarMantijehrana i pićenajbolja hranasrpska kuhinjabalkanska kuhinjasve pod sač


Novi Pazar: Inspekcija kontroliše način zapošljavanja u Ekonomskoj školi - Sandzaklive\nProsvetna inspekcija Novog Pazara dobila je nalog nadređenih državnih organa da kontroliše zakonitost sprovođenja konkursa o zapošljavanju u Ekonomsko-trgovinskoj školi, saznaje radio Sto plus od jednog kandidata za prijem u radni odnos.\nNalog Ministarstva prosvete prosleđen je preko Prosvetne inspekcije u Kraljevu, o čemu su Gradska uprava Novog Pazara, odnosno njeni inspektori za tu oblast, obavešteni pre nedelju dana.\n„S obzirom da su komisija za prijem i direktor škole odbacili žalbu na rezultate konkursa, čekam da svoj potpis na izveštaj o inspekcijskom nadzoru stave i prosvetni inspektori. Posle ćemo videti šta su sledeći koraci”, rekla je kandidatkinja koja je inicirala kontrolu.\n„Posle završenog konkursa, stiglo je pismo u kojem se samo navodi da nisam primljena, bez ikakvog obrazloženja”, navela je kandidatkinja koja je odbijena.\nDirektor je tada ocenio da bi „objavljivanje informacija o tome koga su i kako zaposlili ugrozilo privatnost učesnika na konkursima”.\nDec 01, 2020 3\nMisala Pramenković u skupštini Srbije o korupciji u Sandžaku (Video)


Od 2005. godine projekat OUTSIDE beogradskog Centra za međunarodne umetničke studije (CMUS) predstavlja mogućnost kvalitetne studentske i stručne razmene u sferi umetnosti i umetničkog obrazovanja između Firence i Beograda. Realizuje se prema Protokolu o saradnji čiji su potpisnici Sekretarijati za kulturu / obrazovanje oba grada, Univerzitet umetnosti u Beogradu, firentinska Akademija, a uz stalnu podršku Italijanskog instituta za kulturu, kao i brojnih institucija posvećenih savremenoj umetnosti, kulturi, socijalnoj zaštiti, životnoj sredini. Projekat promoviše značaj međunarodnog iskustva u umetničkom obrazovanju, a posvećen je istraživanju urbanih identiteta, kroz radionice, seminare i susrete sa umetnicima, teoretičarima i aktivistima različitih kulturnih i društvenih usmerenja.\nOve godine u Outside projektu učestvuju brojni domaći i inostrani umetnici, istoričari i teroetičari umetnosti, među kojima Zoran Erić (MSUB), Rena Raedle, Elisa Biagini, Nikola Suica, Marina Marković i drugi. Predavanja i radionice, kao i završna dešavanja realizuju se u prostoru Magacina u Ulici Krajevica Marka.\nOdevni predmeti nastali od industrijskog otpada, automobilskih guma, rashodovanih elektronskih uređaja, najlonskih i plastičnih ambalaža predstavljeni su modnom revijom Morphosis: Soft u jednočasovnom spektaklu pokreta, svetla i zvuka. Ova revija je rezultat umetničke radionice koju u okviru projekta Outside realizuje firentinska profesorka Anđele Noćentini. Ovaj događaj realizuje se već treći put u Beogradu, pri čemu svake godine dominira posebna kombinacija materijala. Ovoga puta akcenat je na gumi (pneumaticima) i elektronici, a pored odevnih predmeta planirana je i izrada kolektivne skulpture od ovih materijala. Osnovni koncept radionice, čiji su učesnici brojni studenti umetnosti iz Italije i Srbije, jeste da kroz kreativnu primenu reciklažnih procesa ukaže na postojanje ogromnog energetskog i materijalnog potencijala u otpadu koji svakodnevno proizvodimo: ono što uobičajeno smatramo otpadom upravo su materijali čijom inteligentnom upotrebom nastaju nove ekonomske, pa i estetske vrednosti. Projekat Morphosis: Soft posvećen je kontinuiranom prilagođavanju i promenama koje postoje u odnosu tela i životne sredine. Materijalnu i logističku podršku u realizaciji odeće od elektronskog i gumenog otpada obezbeđuju kompanije BIS Recycling i Centar Boban Pored. Pored modne revije, biće izloženi radovi - instalacije, fotografije, objekti - studenata koji učestvuju u ovogodišnjem OUTSIDE-u. Autor koncepta projekta Outside je umetnik iz Beograda i Firence, Dejan Atanacković.


Evropa reaguje na džihadiste iz BiH: Od danas oštrije kontrole na granici – Zvornik Danas\nNaslovna/VIJESTI/Društvo/Evropa reaguje na džihadiste iz BiH: Od danas oštrije kontrole na granici\nZvornik Danas Send an email 26. januara 2015\nBrisel od danas uvodi oštrije kontrole na granici sa BiH radi otkrivanja terorista. Novim antiterorističkim mjerama svi podaci o putnicima iz BiH dostupni policijama EU\nGrađani BiH koji putuju u Evropsku uniju već od danas mogu da očekuju mnogo strože kontrole na granici sa Hrvatskom, zbog mjera koje Brisel i Zagreb uvode radi otkrivanja potencijalnih terorista!\nNa ovaj potez EU se, kako saznaju Večernje novosti, odlučila zbog sve većeg broja islamskih terorista u BiH koji otvoreno podržavaju Islamsku državu. Neki od njih su se nedavno vratili kući sa ratišta u Siriji, pa su, po ocijeni eksperata za bezbjednost, postali ozbiljna bezbjednosna prijetnja regionu!\nMinistri spoljnih poslova EU već su pripremili dokument o strogim kontrolama putnika na graničnim prelazima sa zemljama Unije, koji bi mogao da bude usvojen na ministarskom samitu u Rigi krajem januara, prenose hrvatski mediji.\nGranica Hrvatske prema BiH i Srbiji jedna je od najdužih spoljnih granica Unije, a upravo te zemlje evropski stručnjaci smatraju područjima na kojima postoji opasnost od terorizma, zato što je veliki broj osoba iz tih država otišao u Siriju i Irak da ratuje na strani Islamske države.\nU Ministarstvu bezbjednosti BiH „Novostima“ je potvrđeno da EU uvodi oštrije i detaljnije kontrole na granici sa BiH. Naveli su da takva odluka nije iznenađujuća i da se vlasti u zemlji moraju pridržavati odluke Brisela.\n– Nove antiterorističke mjere podrazumjevaju da podaci o državljanima BiH, koji ulaze u Hrvatsku, odmah budu dostupni policijama svih zemalja, članica Unije – kažu u ovom ministarstvu.\nU Briselu raspolažu podatkom da se sa zapadnog Balkana više od 500 osoba pridružilo teroristima u Siriji i Iraku. Najviše ih je iz BiH i sa Kosova.\nPlan evropskih bezbjednosnih službi je da na Balkanu djeluju u dva pravca: jedan je bezbjednosni, strogi nadzor granica, praćenje sumnjivih osoba, razmjena podataka, otkrivanje mreža krijumčarenja oružja, a drugi je saradnja u rušenju propagande koju vode radikalni imami po Balkanu.\nEkspert za bezbjednost i borbu protiv terorizma Predrag Ćeranić, kaže za „Novosti“, da je BiH postala leglo terorizma, pa se u budućnosti mogu očekivati još restriktivnije mere EU.\n– Svi bezbjednosni podaci ukazuju na rast broja terorista u BiH i njihove pojačane aktivnosti. Oni su ozbiljna prijetnja bezbjednosti BiH, ali i cijelog regiona. Porazno je da se ovim problemom ozbiljnije i sistematičnije ne bave nadležne institucije i službe u BiH – rekao je Ćeranić.\nU Graničnoj policiji BiH kažu da redovno prate i provjeravaju osobe koje ulaze ili izlaze iz zemlje, ali da još nema izmjena propisa, uprkos sve češćim vezama radikalnih islamista sa džihadistima u svijetu.\n– Činjenica je da je određeni broj ljudi sa ovih prostora otišao da ratuje u Irak i Siriju i da zbog toga, kao i zbog nedavnih tragičnih događaja u Parizu, EU mora da podigne stepen svoje bezbjednosti – zaključio je Bakir Dautbašić, šef Monitoring tima Ministarstva bezbjednosti BiH za praćenje primjene bezviznog režima.\n„ISILOVCI“ UPALI U DžAMIJU!\nI dok EU pojačava kontrole na granici sa BiH, ekstremisti nastavljaju sa ispoljavanjem radikalnih stavova u zemlji. Tokom molitve, trojica mladića, obučena u odjela vojnika Islamske države, u petak su upali u džamiju u sarajevskom naselju Stara Breka. Provokacijom imama pokušali su da izazovu sukob. Jedan od ekstremista je Kenan Krešo, koji je dovođen u vezu sa odlaskom na ratište u Siriju, a policiji je poznat i zbog kriminala. Protiv njega je podnesena prekršajna prijava, a javnost u zemlji traži od vrha Islamske zajednice u BiH da osudi ovaj postupak.\nbezvizni režim bih džihadisti eu evropska unija granica kontrole teroristi\nSutra liturgije i akademije posvećene Svetom savi


„Gotovo po pravilu Fiskalni savet je taj koji redovno potcenjuje stope privrednog rasta Srbije. Podsetimo se samo da je za 2020. godinu Fiskalni savet procenjivao da će pad BDP-a iznositi 3 odsto, dok je Srbija sa padom BDP-a od svega 1 odsto zabeležila jedan od najboljih rezultata u Evropi. Takođe, i za 2021. godinu prvobitna procena rasta Fiskalnog saveta iznosila je 4 odsto, a čak i MMF ima veći projektovani rast od 5 procenata. Pri tome, rezultati iz prvog tromesečja 2021. godine su ohrabrujući, s obzirom da će rast BDP-a biti veći od 1 odsto, iako smo u prvom kvartalu projektovali negativnu stopu rasta (-1,3 odsto), a koji je podrazumevao godišnju putanju BDP-a od 6 procenata. Dakle, netačne su tvrdnje Fiskalnog saveta da podaci s početka 2021. godine idu u prilog projekciji godišnjeg rasta BDP od 4 odsto, već naprotiv, tekući trendovi u svim privrednim sektorima pokazuju da postoji više razloga za optimizam u pogledu revidiranja Vladine projektovane stope rasta BDP-a naviše“, napomenuo je Mali.\n„Prognoze Svetske banke i MMF-a za ovu godinu su da će privredni rast naše zemlje biti 4,5, odnosno 5 odsto. Naša Vlada je optimističnija, jer verujemo u preduzete mere, pa je stoga projektovan rast od 6 procenata. Naime, U drugom kvartalu planiran je rast od 10 odsto, ali smo uvereni da možemo da rastemo 11,5 procenata. Ukoliko to uspemo, a nema razloga da gubimo optimizam, Srbija će se vratiti na stare staze ekonomskog uspeha i imaćemo rast od 6 procenata na kraju godine. To znači da ćemo biti na vrhu Evrope po pitanju uspešnosti naše ekonomije“, objasnio je Mali.\n„Nizak nivo javnih investicija je upravo bila jedna od glavnih zamerki Fiskalnog saveta koji je tvrdio da taj nivo treba da iznosi 5 odsto. Taj nivo je dostignut još 2019, a za 2021. godinu udeo javnih investicija bi trebalo da bude rekordnih 7,2 odsto BDP-a. Srednjoročna poređenja sa zemljama CIE su neumesna, budući da su one znatno ranije završile proces tranzicije, a Srbija je dodatno zbog neodgovorne politike prethodne vlasti morala da sprovodi fiskalnu konsolidaciju koja se dodatno odrazila na rast“, istakao je on.\nMali je podsetio gospodina Petrovića i da je naša zemlja zahvaljujući fiskalnoj konsolidaciji uspela da četiri godine ima suficit u budzetu, zahvaljujući brojnim uštedama i domaćinskim upravljanjem.\n„Upravo zahvaljujući fiskalnoj konsolidaciji koja je počela na predlog Aleksandra Vučića, Srbija je uspela da se otrgne iz zagrljaja ekonomske propasti i da se čvrsto pozicionira kao zemlja koja ispred sebe vidi samo put uspeha. Ne nižemo samo sportske uspehe, jer ovo što Srbija danas može nije samo zabava za mase, već je plod ozbiljnog promišljanja i vraćanja na pravi kolosek, odnosno temelje realne ekonomske politike“, naveo je on.\n„Bez obzira na to što Srbija ide strahovitom brzinom napred, što je u mogućnosti da pomogne i građanima i privredi, to pojedincima smeta. Ali, mi ne odustajemo od naših građana i izgradnje zemlje zarad boljeg sutra. Zato je samo treći paket pomoći građanima i privredi vredan 257 milijardi dinara, što je 4,3 odsto BDP-a. Uključujući prethodna dva paketa pomoći, u vrednosti od 704 milijarde dinara, država je uspela da izdvoji ukupno 17,2 odsto BDP-a“, naveo je Mali.\n„Ponoviću da je rebalansom budzeta koji je usvojen predviđeno dodatnih 88 milijardi dinara za nove investicije i nastavak velikih kapitalnih projekata. Do nove godine radićemo čak osam auto-puteva, a predviđena su i značajna ulaganja za izgradnju i rekonstrukciju kliničkih centara i bolnica. Setite se da smo prošle godine uspeli da u rekordnom roku izgradimo dve kovid bolnice, a ove godine gradimo jednu u Novom Sadu. Sve ovo nas i te kako izdvaja od ostalih u pozitivnom smislu i taj uspeh, da usred pandemije uspevamo da odolevamo ekonomskim pritiscima, odnosno održavamo privredu i istovremeno gradimo zemlju, ulažemo u zdravstveni sistem, sasvim sigurno nas vodi napred. Uz vakcinaciju, a podsetiću i da smo među najboljima u svetu po tom pitanju, vrlo brzo ćemo se otrgnuti iz nemilosti u koju nas je pandemija virusa korona uvukla i otvorićemo našu ekonomiju“, naveo je on i dodao da Srbija ipak nije usamljeno ostrvo, te da u velikoj meri ekonomija zavisi i od otvaranja drugih država, ali da ni po tom pitanju ne treba gubiti optimizam.


Izrada mobilnih aplikacija - Ios android - Progressive Media\nHome / Usluge / Izrada mobilnih aplikacija – Ios android\nVeć danas je poznato da brz tempo života onemogućava da svakodnevno budemo prisutni na internetu putem računara, ali zato u svakom momentu imamo mogućnost da internet konzumiramo iz pametnog telefona.\nOvo nas navodi na činjenicu da uspešan web biznis nije moguć bez mobilnih aplikacija za Android i ios uređaje. Aplikacije omogućavaju odlično korisničko iskustvo, korisnicima štede protok interneta i brzo ih dovode do cilja, željenog proizvoda ili neke druge informacije.\nKratko i direktno rečeno, ne možete imati ozbiljan web biznis ukoliko nemate aplikacije. Ipak ukoliko se odlučite da investirate u ovakav vid komunikacije sa potrošačima, zasigurno možete i na ovaj način iskoračiti u odnosu na vašu konkurenciju.\nNaša kompanija aktivno izrađuje mobilne aplikacije.\nBilo da vam je u pitanju izrada mobilnih aplikacija po vašoj specifikaciji, ili je pak potrebno razviti koncept mobilne aplikacije sa naše strane, a po vašim ciljevima i smernicama.\nIos operativni sistem jedan je od najzahtevnijih. Odobravanje aplikacija od strane Apple store-a je nekada izuzetno dug i komplikovan proces. Brojne prodedure koje se moraju ispoštovati, kako u brzini aplikacije, tako i u korisničkom iskustvu po Ios standardima nekada mogu i po nekoliko meseci odužiti datum aktivacije aplikacije.\nKroz niz aplikacija na kojima smo radili u potpunosti smo ovakav proces prošli nekoliko puta, te se većina naših aplikacija odobrava u rekordnom roku.\nIzrada android aplikacija je takođe naša specijalnost. Nekoliko android developera koji rade na našim poslovima ovog karaktera u potpunosti mogu odgovoriti na najsložnije zahteve.\nNeretko je važno da se pre izrade same mobilne aplikacije backend, odnosno baza podataka podesi i uskladi sa potrebama dovoda sadržaja u aplikaciju, što takođe zahteva stručno znanje, te se i u tom polju trudimo da u saradnji sa klijentom što pre uskladimo sve potrebne resurse sa kojih će se raditi dovod sadržaja u aplikaciju, sa osnovnim ciljem da aplikacije budu stabilne.\nSvaku aplikaciju, ukoliko klijent to poželi nakon lansiranja pratimo, dorađjujemo u slučaju da se dogovorimo za program održavanja i ažuriranja i dovodimo praktično do najbolje moguće verzije, koja proizvodi najveći broj konverzija, kupovina, upita i svega onoga što je cilj.\nMi volimo da kažemo da je svaka aplikacija mala digitalna fabrika, koja neretko direknto ili indirektno proizvodi novac, stoga se svako loše korisničko iskustvo može završiti kobno po klijenta, sa najvećom štetom da korisnik deinstralira aplikaciju. Istraživanja pokasuju da se nakon deinstalacije skoro 95% korisnika nikada ne vrati na istu.\nU ovom segmentu značajno je da odabarete IT kompaniju koja vam može obezbediti uslugu „od njive do trpeze“ ili popuplarno rečeno „ključ u ruke“.\nDok se aplikacija „kuva“ o njoj se priča, diskutuje i analizira potencijalan marketing plan i izlaz na tržište.\nZahtevan zadatak je da vaša aplikacija dođe do velikog broja korisnika, ali uz kvalitetne online kampanje kroz različite platforme, lako možemo stići do velikog broja instalacija.\nVeliko iskustvo u growthhacking konceptima, AB testiranjima kampanja i direktnim promocijama, svakom našem klijentu štedi velika sredstva za oglašavanje.\nUkratko, ako mi izrađujemo aplikacije za vas, mi ih možemo i promovisati, gde zatvarate uslugu na jednom mestu i sa jednom firmom, čime se postiže konkurentnija cena i ponuda, a sam posao teče brže i produktivnije.


Amtest CoE otvoren je 30. juna 2011. u našem glavnom sedištu u Budimpešti, a vodeći proizvođači originalne opreme (OEM) i ugovorni proizvođači (CEM), kao i naši partneri u proizvodnji prepoznali su ga kao centar za uspešnu realizaciju, razvoj i validaciju procesa.\nTokom protekle decenije, angažovanjem na procesima iz oblasti selective coating i dispensing omogućio je našem CoE da izbije na sam vrh u ovim oblastima po razvoju i primeni tehnologija.\nZnanjem, iskustvom i izuzetnom motivacijom osvojili smo tehnologije selektivnog lemljenja i inspekcije, kako 3D automatizovane optičke inspekcije (AOI) tako i inspekcije za selective coating (ACI).\nOtvorili smo još dve laboratorije, u Vroclavu u Poljskoj i u Botevgradu u Bugarskoj, gde se znanja stečena u Budimpešti prenose našim iskusnim procesnim inženjerima iz različitih zemalja, što nam omogućava da širimo i prenosimo naša znanja i stručnost na polju procesa. U planu nam je da centri u Vroclavu i Botevgradu tokom ove godine dobiju naš interni CoE sertifikat.\nTrenutno u laboratorijama raspolažemo sledećim uređajima:\nNordson Asymtek SL940 – najbrža mašina na tržištu za selective coating\nNordson Asymtek – sistem za coating inspekciju\nNordson dispensing – dispensing mašine sa svim dostupnim ventilima za nanošenje materijala\nNordson Select selective soldering – mašine za selektivno lemljenje\nCyberOptics – Sistemi za 3D AOI i inspekciju lemne paste (SPI)\nHanwha – mašine za polaganje SMT komponenti sa potpunim IT rešenjem\nFranka Emika – kolaborativni roboti\nExelsius plasma activation system – plazma tretman PCB površine\nX-treme series Auto Dry cabinets – komore za skladistenje SMT komponenti\nU naša tri centra mogu se održavati edukacije, analiza procesa i otklanjanje problema i obuka za održavanje opreme – uz mogućnost potpunog prilagođavanja Vašim konkretnim potrebama.


Lek za Srbiju: Trećem detetu u Loznici 10.000 dinara do punoletstva : Nadlanu.com\nLek za Srbiju: Trećem detetu u Loznici 10.000 dinara do punoletstva\nObjavljeno 16. nov 2013. / 16:16:26\nOdbornici su u petak uveče na sednici Skupštine grada Loznice doneli te dve odluke čija će primena početi 1. decembra.\nNovčana pomoć za porodice u kojima se rodi treće dete, dobijaće po 3.000 dinara mesečno dok ne navrši tri godine. Potom, do polaska deteta u školu, iznos će biti 5.000, tokom osmogodišnjeg školovanja 8.000, a do punoletstva deteta 10.000 dinara.\nOvu pogodnost mogu da koriste roditelji koji su, pre rođenja deteta, najmanje godinu dana stanovali u lozničkom kraju.\nDruga odluka daje bračnim parovima pravo na novčanu pomoć od jedne prosečne neto plate grada Loznice, koja sada iznosi 32.000 dinara. Uslov je da bar jedan supružnik tri godine pre sklapanja braka ima prijavljeno prebivalište na teritoriji Loznice.\nUSPOMENA IZ PORODILIŠTA: Nikola Rokvić uputio originalnu…\nSTIGLE RODE: Aca Živanović dobio drugo dete (FOTO)\nBOGDAN JE STIGAO KUĆI: Jelisaveta Orašanin pohvalila se…\nZahtevi za ostvarivanje ovih prava, mogu se podneti nadležnom odeljenju Gradske uprave, u roku od 60 dana od rođenja trećeg deteta, odnosno zaključenja braka.\nPo podacima lokalne samouprave, u Loznici se godišnje, u prošlih pet godina, u proseku rađalo po 71 treće dete, a do oktobra ove godine već ih ima 72. Od 2004. godine do oktobra ove godine, u Loznici je sklopljeno 3.715 brakova, a od toga za deset meseci ove godine 338.\nLoznica jednokratnim iznosima od 15.000 do 20.000 dinara već pomaže porodice s decom, od prvog do trećeg, nezaposlene porodilje godinu dana sa po 20.000 dinara mesečno, a zaposlene trudnice u vreme bolovanja isplatom razlike do proseka zarada u gradu.


Evropska škola debate za srednjoškolce i studente\nObjavljeno ponedeljak, 16 oktobar 2017 12:36\nProjekat Evropske unije "EUTEKA - EU u vašoj biblioteci" raspisuje konkurs za četvrtu generaciju polaznika "Evropske škole debate", a na konkurs se mogu prijaviti isključivo srednjoškolci i studenti.\nOd kraja ovog meseca pa do februara 2018. godine, polaznici škole će subotom pohađati radionice o veštini debatovanja, argumentaciji i javnom nastupu, kao i radionice o funkcionisanju Evropske unije, evropskim institucijama i procesu EU integracija.\nOd ove godine radionice će se održavati i u Novom Sadu, Kragujevcu i Novom Pazaru, a kao i prethodnih godina u Beogradu i Nišu. Predavači će biti treneri debatnih veština i najbolji učesnici debatnih takmičenja u Srbiji, kao i članovi "Tima Evropa", mreže nacionalnih eksperata na teme u vezi sa Evropskom unijom. Organizatori ohrabruju srednjoškolce i studente iz svih gradova Srbije da se prijave za učešće na Evropskoj školi debate. Troškovi putovanja za đake i studente iz drugih gradova biće pokriveni.\nKonkurs je otvoren do 20. oktobra 2017. godine, a prijave u moguće isključivo putem online formulara koji možete pronaći na sledećem linku:\nSvi podaci koji budu uneti u formular biće korišćeni samo i isključivo za potrebe konkursa i neće biti deljeni sa trećim licima. Za maloletne polaznike programa koji budu odabrani za učešće na Evropskoj školi debate, potrebna je pismena potvrda roditelja za putovanje iz svog mesta do navedenih gradova.


Delegacija Odbora za međunarodne odnose i iseljenike boravila u zvaničnoj posjeti Republici Albaniji\nutorak, 29 januar 2019 13:49\n- Crna Gora i Albanija izgradile su čvrsto prijateljstvo, međusobno povjerenje i uzorne susjedske odnose, ključna je ocjena sa sastanaka koje je delegacija Odbora za međunarodne odnose i iseljenike održala tokom zvanične posjete Republici Albaniji.\nOdbor za međunarodne odnose i iseljenike predvođen predsjednikom Andrijom Nikolićem, održao je sastanke sa predsjednikom Republike Albanije Iljirom Metom, predsjednikom Skupštine Gramozom Ručijem, predsjednikom Vlade Edijem Ramom, ministrom za dijasporu Pandeli Majkom, te Odborom za vanjske poslove i pododborima za dijasporu i ljudska prava Parlamenta Albanije.\nU razgovoru sa predsjednikom Republike Albanije Iljirom Metom, istaknuto je da su odnosi dvije države dugoročno učvršćeni kroz formalizaciju savezništva u okviru NATO, te da je odlične političke odnose potrebno nadograđivati unapređenjem ekonomske saradnje, sa posebnim akcentom na pogranična područja.\nSvaki uspjeh Crne Gore doprinosi ugledu regiona i Republika Albanija od toga može imati samo koristi, poručio je predsjednik Skupštine Gramoz Ruči. U razgovoru sa Ručijem, istaknuto je da Crna Gora i Albanija nemaju otvorenih pitanja, te da su Albanci u Crnoj Gori i Crnogorci u Albaniji najznačnija spona između dvije zemlje.\nTokom konstruktivnog razgovora sa predsjednikom Vlade Albanije Edijem Ramom, razmatrani su konkretni projekti koji bi trebalo da obezbijede bolju povezanost ova dva naroda, kao što su otvaranje novih graničnih prelaza, unapređenje brzine protoka ljudi i roba na granicama, poboljšanje putne infrastrukture i smanjivanje cijena usluga rominga. Sagovornici su se saglasili da o kvalitetu međudržavnih odnosa Crne Gore i Albanije, pored opredijeljenosti ka istim vanjskopolitičkim ciljevima, govori i činjenica da su njihove vlade uspostavile praksu održavanja zajedničkih sjednica. Tokom sastanka sa Ramom, predsjednik Odbora za međunarodne odnose i iseljenike Andrija Nikolić ocijenio je da su Albanci u Crnoj Gori konstruktivan činilac ključnih državnih politika, te da aktivno doprinose boljoj budućnosti naše zemlje.\nNa sastanku sa Odborom za vanjske poslove, crnogorska delegacija je izrazila zahvalnost Albaniji na podršci i pomoći tokom procesa pristupanja NATO-u, a kao regionalni lider evropskih integracija, spremna je da ustupi albanskoj strani korisna iskustva iz ove oblasti. Članovi dva odbora su se saglasili da ne postoji alternativa evropskoj i evroatlantskoj perspektivi Zapadnog Balkana i u vezi sa tim razmijenili ideje o konkretnim zajedničkim projektima koji bi pospješili ove procese.\nCrnogorski i albanski poslanici su razgovaralii o Zakonu o zaštiti nacionalnih manjina u Republici Albaniji, koji prepoznaje Crnogorce kao priznatu nacionalnu manjinu, a takođe, razmijenili su mišljenja i dobre prakse kada je riječ o izbornom zakonodavstvu.\nPored predsjednika Odbora za međunarodne odnose i iseljenike, u delegaciji su bili, i na sastancima uzeli aktivno učešće, članovi Odbora: Luiđ Škrelja, dr Halil Duković, Miloš Nikolić i mr Ervin Ibrahimović.\nSastancima su prisustvovali i Nj. E. Dušan Mrdović, ambasador Crne Gore u Republici Albaniji i Danilo Brajović, konzul u Ambasadi.


Oditor 0513 - Oditor\nFaktori egzistencije kao uslov stvaranja tržišne pozicije preduzeća\nAleksandra Vukoje, dipl.ekon.\nZa ostvarivanje ciljeva poslovanja preduzeća, u uslovima sve veće tržišne nestabilnosti, od ključnog značaja za opstanak i uspeh su dobro bilansirani uslovi egzistencije zasnovani na održavanju konkurencije. Jedan od važnih koraka jeste bilansiranje faktora neophodnih za stvaranje tržišne pozicije\npreduzeća u okviru određene grane, gde se veoma uspešno može primeniti optimalno usredsređena SWOT analiza.\nUticaj patenta na razvoj privredne organizacije\nU savremenom okruženju kapital, kao tradicionalni instrument za stvaranje konkurentske prednosti, sve više ustupa mesto drugim instrumentima, a pre svega resursima znanja. Upravljanje resursima znanja, a posebno novim idejama i konceptima, osnova je moći svakog preduzeća da se izmeni, prilagodi i stvori nove mogućnosti da se uspešno takmiči u veoma promenljivom poslovnom okruženju.\nModeli cene koštanja operacije Vojske Srbije\nUspešno suprostavljanje savremenim izazovima, rizicima i pretnjama bezbednosti zahteva donošenje optimalne odluke o naĉinu upotrebe snaga često u borbenim operacijama, radi ostvarivanja dodeljenih misija i zadataka. Optimalnost se ogleda u maksimalnoj racionalizaciji troškova operacije, odnosno odabiru načina izvođenja operacije koji će uz najmanje troškove doprineti uspešnosti realizacije misije.\nEkonomski faktor kao uslov uspešnosti realizacije misija sistema odbrane\ndoc. dr Svetislav Stanković\nIzazovi Svetske ekonomske krize, tranziciona i svojinska transformacija uslovili su prilagođavanje sistema odbrane novim okolnostima rizika, definisanih kroz savremena doktrinarna dokumenta i rešenja. Limitiranost ekonomske moći države u suprotstavljanju bezbednosnim pretnjama, koje karakteriše stalna neizvesnost, sloţenost i brze promene, zahteva optimalna rešenja i fleksibilniji pristup u prevazilaženju ovih opasnosti po savremeno društvo.


Dogovoren budžet EU za 2020. godinu\nPregovarači tri glavne institucije EU postigli su u ponedeljak nešto pre ponoći dogovor o budžetu EU za 2020. godinu, poslednju iz sadašnjeg Višegodišnjeg budžetskog okvira za period 2014-2020. Sporazum je postignut na pretpostavci da će Velika Britanija, koja bi trebalo da napusti EU 31. januara sledeće godine, nastaviti da plaća svoj doprinos i učestvuje u sprovođenju budžeta do kraja 2020. godine kao da je punopravna članica.\nBudžet za sledeću godinu fiksiran je na iznos od 168,69 milijardi evra u obavezama, što je novac koji može biti odobren u ugovorima za projekte u toj godini, te na 153,57 milijardi evra u plaćanjima, a to je novac koji će stvarno biti isplaćen u toj godini.\nFoto: ATV / screenshot\nPregovarači Evropskog parlamenta uspeli su da se izbore za povećanje od 850 miliona u odnosu na početni predlog Komisije za finansiranje klimatskih ciljeva, digitalizaciju i program studentske razmene Erasmus2B.\nDogovor je postignut nakon tri nedelje intenzivnih pregovora i to poslednjeg dana roka za usklađivanje stavova između dve zakonodavne institucije. Da nije postignut dogovor, Komisija bi morala da izađe sa novim predlogom budžeta, a nakon toga bi usledili novi pregovori za usklađivanje stavova.\n"Reč je o budžetu kontinuiteta - to je taj poslednji budžet unutar trenutnog dugoročnog budžeta i poslednji koji predlaže Junkerova Komisija. Proračun usmerava sredstva tamo gde su potrebna i pomoći će u stvaranju radnih mesta, u borbi protiv klimatskih promena i podsticati investicije širom Evrope. Investiraće se u mlade ljude, te u sigurnost Evrope", izjavio je poverenik za budžet Gunther Oettinger.\nSTRANIM INVESTITORIMA 83 MILIONA EVRA Danas počinje rasprava o predlogu budžeta za 2020.\nVELIKO POVEĆANJE PLATA I PENZIJA U 2020. Mali: "Nije pitanje da li, već kada i za koliko"\nGRČKA EMITUJE OBVEZNICE I 2020. Atina smanjuje dug od 330 milijardi evra\nNA PROLEĆE 2020. GRADNJA GONDOLE NA KOPAONIKU Objavljena detaljna trasa žičare Brzeće-Mali karaman\nKORONAVIRUS UDARIO I NA SVETSKU ELITU! Milionski gubici svetskih brendova, a sunovrat cena nafte i akcija TEK SLEDI\n(VIDEO) "VOZIM KROZ GRAD" Najbogatiji Hrvat i vlasnik najvećih KOMPANIJA U SRBIJI se pojavio na velikom platnu i ODUŠEVIO\nVlasnik Atlantik Grupe i jedan od najbogatijih Hrvata, Emil Tedeski, oprobao se nedavno u jednoj sasvim novoj ulozi. Iako ga mnogi znaju kao uspešnog poslovnog čoveka i nekoga ko uspešno upravlja velikim kompanijama, ovog puta našao se ispred kamera u dugometražnom dokumentarnom filmu o poznatom rok muzičaru Vladi Divljanu.\nZabrana uvoza vozila sa "evro 3" motorom, koja bi mogla da stupi na snagu u junu, značiće da u Srbiju više neće moći da uđe automobil stariji od 14 godina. Umesto automobila proizvedenih od 2000. do 2005. godine, novom merom, praktično bi bio moguć uvoz polovnjaka sa standardom Euro 4, a čija je proizvodnja počela u junu 2005. godine.\nKOSTIĆ DOBIO DOZVOLU ZA POSAO OD 100 MILIONA EVRA MK Grupa postaje vlasnik još jednog prehrambenog giganta\nCrnogorska Agencija za zaštitu konkurencije dala je pozitivno mišljenje na zahtev predstavnika MK grupe u vlasništvu Miodraga Kostića. Radi se o zahtevu za odobrenje koncentracije na tržištu u vezi sa prodajom srpske Viktorija grupe, piše crnogorski Dan.\nKoronavirus ozbiljno je udario i na najmoćniju svetsku elitu. Strah investitora od neizvesnosti u pogledu daljeg razvoja bolesti, prelio se na kompanije širom sveta, čitave privredne grane, ali i na ekonomije zemalja.\nKAKO BI MOGLA DA IZGLEDA NOVA EKONOMSKA KRIZA Najpre bi došlo do udara na Evropu i na zarade, a evo i koliko je svet daleko od POSRNUĆA\nAko bi Evropska centralna banka okrenula smer i počela da povlači novac iz opticaja, odnosno povećala kamatne stope i smanjila novčanu masu, najpre bi došlo do krize u Evropi. Pretpostavka je da bi eventualna nova kriza došla i u Srbiju, i to prelivanjem, kaže ekonomista Slaviša Tasić.\nZašto cena ZLATA raste i kad sve pada?\nZlato je jedna od retkih investicija čija cena raste početkom ove sedmice, nakon što je zabrinutost zbog epidemije koronavirusa dovela do naglog pada tržišta širom sveta.\nJoš jedan bajkoviti italijanski grad prodaje kuće za jedan evro kako bi privukao kupce koji su spremni da zarone duboko u renoviranje.\nNAŠE KAMIONDŽIJE SVE POPULARNIJI JUTJUBERI Vozači iz Srbije, BiH i regiona imaju i po 100.000 pratilaca i u rangu su mnogih TV zvezda\nVozači kamiona iz Srbije i regiona sve češće se odlučuju da okušaju sreću u inostranstvu, jer je ovaj posao cenjen i dobro plaćen širom sveta. Iako prilično naporan, kamiondžije ipak nalaze vremena i načina da sebi svakodnevna putovanja učine zanimljivijim, a snimajući dogodovštine sa puta i postavljajući video klipove na Jutjub postaju sve popularniji i na društvenim mrežama.\n"ZAVRŠITE FAKULTET, VRATITE SE I ČEKA VAS POSAO" Konkurs je stalno otvoren, a u dve srpske banje ne kriju rezultate\nRazvoj Prolom i Lukovske Banje omogućio je otvaranje novih radnih mesta što je podstaklo i mlade da se posle školovanja sve više vraćaju u rodni kraj.\nKO VOZI NAJSTARIJE AUTOMOBILE U SRBIJI Prosečno vozilo u Leskovcu ima više od 20 godina, u Novom Sadu 16, a na crnoj listi je 6 gradova\nAutomobil u Srbiji u proseku je star nešto više od 17 godina, a najnoviji podaci pokazuju da najveći broj polovnjaka ima preko 14 godina.\n"POŠTO PAUŠAL" Preduzetnici do skora i po dve godine nisu znali ništa o porezu, a sada trošak znaju i tri godine UNAPRED\nZahvaljujući modernizovanom sistemu za paušalno oporezivanje preduzetnici od samog početka znaju kolika će im biti poreska obaveza za tekuću, ali i za naredne tri godine, rečeno je danas na konferenciji "Modernizacija sistema paušalnog oporezivanja".\nKAKO DA NOVAC RADI ZA VAS Ovo su tri najbitnije stvari\nJedna od najvećih razlika između bogatih i manje bogatih je ta što bogati ljudi zarađuju na kamatama, a svi ostali plaćaju kamate. Ovde je važno shvatiti da je novac alat koji vam može pomoći u postizanju ciljeva. Da biste dostigli pravu finansijsku nezavisnost, vaš novac mora raditi za vas, a ne vi za njega.\nUpoznajte KOMŠINICE iz Topole koje su razvile BIZNIS od kog sada žive njihove porodice\nDve komšinice - Svetlanu Cacu Jovanović (52) i Anu Nikodijević (40) - povezuje mnogo toga: obe žive na selu, ponosne su na svoj kraj, vole Oplenac, vredne su i bave se proizvodnjom slatke i slane zimnice. Jedna živi u Ovsištu, a druga u Gornjoj Trnavi, u selima u opštini Topola.\nDinar stabilan, kurs sutra 117,5463\nDinar će sutra zadržati prema evru približno istu vrednost kao danas i zvanični srednji kurs iznosiće 117,5463 dinara za evro, objavila je Narodna banka Srbije.\nPravilnik o garanciji putovanja, koji turističkim agencijama zabranjuje da aranžmane reklamiraju po povoljnoj ceni, a da potom naplaćuju razne dodatne troškove – od doplate avio-takse, preko transfera, izleta, prtljaga – čime konačna cena putovanja bude i duplo veća, stupio je na snagu 1. januara.\nNajbogatiji Hrvat i vlasnik NAJVEĆIH KOMPANIJA U SRBIJI u potpuno novoj ulozi: Emila Tedeskog sada možemo da gledamo i na VELIKOM PLATNU\nHrvatski biznismen i jedan od najbogatijih ljudi regiona Emil Tedeski, vlasnik Atlantik Grupe, oprobao se i na velikom platnu. Na iznenađenje mnogih, kojima je Tedeski poznat kao uspešan biznismen "bez dlake na jeziku", ovaj hrvatski privrednik nedavno se pojavio u dugometražnom dokumentarnom filmu o poznatom rok muzičaru Vladi Divljanu.\nAko postoji recept za uspeh, on podrazumeva pronalaženje partnera, prijatelja i radnog okruženja sa kojim delimo vrednosti.\nBEZOSOVA "BIVŠA" PRODALA UDEO U AMAZONU Evo koliko milijardi joj je ostalo\nMekenzi Bezos, bivša supruga vlasnika Amazona Džefa Bezosa, smanjila je svoj vlasnički udeo u toj kompaniji za e-trgovinu za oko 400 miliona dolara, izveštava CNBC, pozivajući se na obaveštenje objavljeno na Njujorškoj berzi.\nGRAĐANIMA NJIVE ODUZIMAJU ZA 5 DANA Koje promene donosi 13 predloga ZAKONA iz oblasti infrastrukture, građevinarstva i saobraćaja\nPoslanici Narodne skupštine počeli su raspravu o 13 predloga zakona i odluka iz oblasti infrastrukture, građеvinarstva i saobraćaja u ponеdеljak, 27. januara 2020. godinе.\nCAD 80.86 din\nCHF 109.81 din\nUSD 106.60 din\nKina se hvali kako može da napravi čitave bolnice za 10 dana, ali jedna fotografija je na sve BACILA SUMNJU (FOTO)\nSILOVAO ŽENU, MUČIO JOJ DEČKA, PA HTEO U RIJALITI Pratio par do kuće, slagao da je POLICAJAC, a onda je počeo pakao\n"KAKO DA KAŽEŠ DETETU DA MU JE MAJKA POGINULA?" Sa Kobijem je u smrt otišla i trener u Akademiji, njen suprug neutešan: "Uvek smo bili zabrinuti kada je letela helikopterom"


Protesti u Prištini: Preko 90 povređenih, 160 privedenih\nOsvježeno 27. januar/siječanj, 2015.\nSukob policije i demonstranata u Prištini\nNakon petosatnog protesta i višečasovnog sukoba policije sa demonstrantima, situacija u Prištini se smirila. Policija je uspela da udalji demonstrante, nakon čega je grad očišćen.\nIz Policije Kosova je saopšteno da je oko 160 demonstranata uhapšeno, i protiv njih će biti pokrenuta istraga. Povređeno je preko 90 osoba, od čega 72 policajaca, među kojima dvojica teško, i 26 demonstranata.\nPrivremeno je priveden i gradonačelnik Prištine, Shpend Ahmeti, inače iz pokreta Samoopredeljenje.\nPolicija je od 12:45 intervenisala velikim količanama suzavca, a nešto kasnije upotrebila je i vodeni top kako bi rasterala demonstrante koji su uzvraćali kamenjem, motkama, i ostalim tvrdim predmetima. Centar grada se nije video od dima, sirene su se čule na sve strane, na šetalištu su bile cigle i kamenice, demonstranti su jedni drugima točili mleko u oči, policija je hapsila, hitna pomoć odvodila povređene, i policajce i demonstrante.\nPremijer Kosova, Isa Mustafa i ministar spoljnih poslova, Hashim Thaci oštro su osudili nasilje na vanrednoj konferenciji za novinare\n“Trgovi Prištine su u velikoj meri oštećeni, imovina građana uništena, napadnuti su javni trgovi i javne imovine. Današnji protest, koji je bio politički motivisan, naneo je veliku štetu našoj državi”, kazao je Mustafa.\nHashim Thaci, zamenik premijera i ministar spoljnih poslova, kazao da proteste nisu organizovali građani, već opozicione partije.\n„Dijalog i komunikacija medju pozicijom i opozicijom treba da se uspostavi u Skupštini, a ne na ulicama. Ni u jednom trenutku se nećemo predati na nasilje. Današnji akti su akti jedne male grupe“, kazao je Thaci.\n„Ovo je pokušaj nasilnog preuzimanja vlasti. Vlast se može dobiti slobodnim glasovima građana, a ne nasiljem“, kazao je Thaci.\nHaotične i scene nasilja na ulicama Prištine su u potpunosti neprihvatljive, saopštila je i predsednica Kosova, Atifete Jahjaga.\n“Pozivam na mir i na uspostavljanje reda na ulicama i trgovima glavnog grada. Pozivam preostale demonstrante da se mirno raziđu i da ne nastavljaju da se sukobljavaju sa Policijom Kosova, institucija koja je odgovorna za očuvanje reda i zakona i za bezbednost svakog građanina. To je naša policija”, navela je u saopštenju Jahjaga.\nOna je pozvala sve političke partije da ponovo uspostave dijalog i pronađu zajednički jezik za otvorena pitanja, prekidajući tako nasilje na ulicama.\n„Nasilje nad Policijom Kosova i oštećenje javne i privatne imovine od strane demonstranata su neprihvatljiva. Protest je pravo garantovano Ustavom zemlje, ali to pravo nosi sa sobom i odgovornost, a današnje nasilje na trgovima štete redu, zakonu i bezbednosti građana“.\nLider pokreta Samoopredelje, Albin Kurti, okrivio je Vladu Kosova zbog dešavanja u Prištini. On je kazao da do ovoga ne bi došlo da su njihovi zahtevi bili ispunjeni.\n"Sve dok se Jablanović ne smeni i dok Trepča ne postane javno preduzeće, biće protesta", kazao je Albin Kurti na konferenciji za medije, navodeći da će javnost naknadno obavestiti o sledećim protestima. "Ovo nisu partijski ili opozicioni protesti, već svenarodni", dodao je on.\nOsude nasilja Ambasade SAD, UNMIK-a i OEBS-a\nAmerička ambasadorka na Kosovu, Tracey Ann Jacobson, napisala je na Twitteru da dok su demokratski protesti demokratsko pravo, uništenje javne i privatne imovine predstavljaju kriminalni akt.\nSaopštenjem su se oglasili i OEBS i UNMIK, koji su osudili nasilje na ulicama Prištine.\n"Nasilje nema ništa sa demokratskim pravom iskazivanja svog stava. Dužnost Policije Kosova je da obezbedi javnu sigurnost i preduzme određene akcije protiv indidvidua koje zloupotrebljavaju pravo mirnog demonstriranja, nasiljem i vandalizmom", navedeno je u saopštenju UNMIK-a.\nČelnik Misije OEBS na Kosovu Jean-Claude Schlumberger, u izjavi javnosti navodi: “Uznemiren sam događajima koje smo videli danas. Građani imaju pravo na protest, ali svoje nezadovoljstvo trebaju izražavati mirno. Nasilje nije odgovor", naveo je, između ostalog Schlumberger.\nVlada Kosova putem saopštenja za štampu navodi da poštuje pravo na protest, ali izražava i odlučnost da neće tolerisati dela koja ugrožavaju zemlju, institucije, te javnu i privatnu imovinu.\n„Preteći govori koje su organizatori danas upotrebili na protestima su neprihvaljtivi i osuđujemo tako nešto. Takođe, manipulacija učenika putem saveta i njihova organizacija da izađu na proteste predstavlja manipulaciju i u potpunosti je neprihvaljtivo za vladu i građane Republike Kosova“, dodaje se u saopštenju. Vlada je osudila nasilje nad policijom, i pozvala gradjane na političku i građansku zrelost.\nPolicija Kosova je prethodno jakom akcijom specijalnih jedinica sprečilla demonstranate da priđu Vladi i Skupštini tokom ponovnog protesta opozicije, na čelu sa pokretom Samoopredeljenje, koja traži smenu ministra za povratak i zajednice Aleksandra Jablanovića.\n"Dole Jablanoviću, dole Srpska", "Isu dajemo, Trepču ne dajemo", "Trepča je naša", uzvikivali su demonstranti koji su se okupili ponovo u ponedeljak, nakon što Vlada nije ispunila ultimatum sa protesta u subotu da se Jablanović smeni, odnosno nije ni razmatrala ovaj zahtev.\nPolicija Kosova je unapred bila metalnom ogradom ogradila zgradu Vlade i Skupštine, ispred kojih su stacionirane specijalne jedinice. Demonstranti su dali ultimatum 15 minuta policiji da ukloni barikade, a nakon što to nije učinjeno, krenuli su na policiju koja je reagovala bacanjem suzavca i vodenim topom.\nDanašnjim protestima nisu se pridružile organizacije kao što su ’Pozivi majke’ i ’Udruženja veterana rata’.\nNezadovoljstvo prema Jablanoviću je izraženo nakon što je na Badnji dan u Đakovici žene i demonstrane koji su sprečili prolaz autobusa sa raseljenim Srbima nazvao "divljacima", za šta je od njega traženo izvinjenje.\nAleksandar Jablanović je u ponedeljak na sednici Vlade ponovio da je njegova izjava bila pogrešno svaćena, a ranije je od majki u Đakovici zatražio i javno izvinjenje.\nPonovo protest opozicije u Prištini\nProtesti u subotu eskalirali su kada je grupa demonstranata kamenjem gađala vladu, na koje je policija intervenisala. Toga dana, povređeno je je 19 policajaca, četvoro građana, a privedena 22 demonstranata.


Otvorena izložba „Moderna Beograda - arhitektonska baština prestonice“ - Ministarstvo kulture i informisanja\nPomoćnica ministra za zaštitu kulturnog nasleđa Danijela Vanušić otvorila je, u galeriji Narodne banke Srbije, izložbu "Moderna Beograda - arhitektonska bašina prestonice", kojom je započela manifestacija Dani evropske baštine u Beogradu.\nVanušić je, tom prilikom, ocenila da jedinstveni niz reprezentativnih arhitektonski zdanja sabranih u okviru ove izložbe još jednom potvrđuje činjenicu da ona čine neizostavani deo kaledioskopa naše graditeljske baštine i integralni deo našeg kulturnog nasleđa.\nOna je podsetila da sukob tradicionalnog i progresivnog, začet u 18. veku, u veku prosvećenosti, da bi eskalirao s razvojem industrijske revolucije, a kulminirao u periodu dva svetska rata. Intelektualni bunt moderne, kako kaže Vanušić, obuhvatio je celokupni čovekov duhovni i stvaralački korpus.\nVanušić naglašava da se u evropskoj arhitekturi ovog perioda javila dva pola: sa jedne strane državne porudžbine totalitarnih sistema Španije, Italije, Nemačke i Sovjetskog saveza koji su zagovarali istoricizam i pseudomonumentalizam, dok su nasuprot njih bili slobodan razvoj, širenje i prihvatanje autentične moderne arhitekture koju su predvodile ideje čuvenih svetskih arhitekata Ota Vagnera, Le Korbizijea, Mis van der Roa, Voltera Gropijusa, Frank Lojd Rajta i drugih.\n„NJihovi stavovi stupili su na arhitektonsku scenu u Srbiji dvadesetih godina 20 veka i razvijali se uprkos akademizmu koji je još uvek vladao kao zvanični državni stil“, kazala je pomoćnica ministra.\nPrema njenim rečima novine u oblicima, pojednostavljene forme podređene funkcionalnosti i prostornom konceptu, upotreba novih materijala čelika, gvožđa, betona, stakla i prečišćenost fasada, u stambenoj i javnoj arhitekturi došle su do izražaja u arhitektonskim koncepcijama i idejama njenih vodećih protagonista: Milana Zlokovića, Branislava Kojića, Dušana Babića, Jana Dubovog, Nikole Dobrovića, Dragiše Brašovana i drugih.\n„Zgrada predstavništva prvog dunavskog parobrodskog društva, Univerzitetska dečja klinika, Državna štamparija, Astronomska opservatorija na Zvezdari, Vila Stevke Milićević, Vila Dušana Babića, Umetnički paviljon „Cvijeta Zuzorić” i brojna druga zdanja predstavljena na ovoj izložbi, potvrđuju da je beogradska moderna s jedne strane pratila glavne umetničke tokove najvećih evropskih centara, a sa druge iznedrila jedinstvene i autentične primere“, ističe Vanušić.\n„U godini koju obeležavamo kao Evropsku godinu kulturnog nasleđa – umetnost deljenja, Gradski zavod za zaštitu spomenika kulture grada Beograda je ovom izložbom potvrdio da umetnost kao izraz šire kulture nije autonomna pojava i da je potreba za upoznavanjem i razumevanjem kulturnog nasleđa kao zajedničkog resursa, neophodna za podizanje svesti o zajedničkoj istoriji, vrednostima i jačanju osećaja pripadnosti jedinstvenom evropskom prostoru“, zaključila je Vanušić.\nPomoćnica ministra je primetila da održavanje ove izložbe predstavlja značajan korak u afirmaciji međuratnog modernizma Beograda, kao i službe zaštite nepokretnih kulturnih dobara i da Ministarstvo kulture i informisanja u saradnji sa nadležnim institucijama zaštite ima zadatak da prepozna, podrži, pripremi predloge i prati sprovođenje procedura do usvajanja odluka o proglašenju kulturnih dobara od velikog i izuzetnog značaja.\n„To je jedan od najvažnijih zadataka u očuvanju i zaštiti baštine koju smo nasledili i koju moramo predati budućim generacijama“, podvukla je Vanušić.


Reakcije na odluku Evropske komisije o viznom režimu: Krupna greška\nNa odlluku Evropske komisije kojom se BiH izostavlja sa liste država koje će 1. januara dobiti bezvizni režim reagovali su otvorenim pismom članovi brojnih civilnih društva iz Evrope, istaknuti zastupnici Evropskog parlamenta, neki od bivših visokih predstavnika u BiH….Po njima, riječ je o politički neodgovornoj odluci iza koje stoje neuvjerljivi argumenti.\nJedan od potpisnika pisma, generalni sekretar Mladih federalista Evrope Peter Matjašič, za Glas Amerike kaže:\n"Nisu svjesni moralne dileme koja stoji iza ove odluke i da nije toliko važno šta će se desiti… Možda će poslije šest mjeseci i Bošnjaci i svi građani BiH imati ovu mogućnost, da će vizna liberalizacija biti postignuta, ali problem je u poruci koja se sada svima šalje i koja relativizira neke druge stvari. Dolazi samo tri-četri dana nakon sjećanja šta se događalo u Srebrenici. Ovakva odluka, uz zanemarivanje istorijskih činjenica, nije u redu. Ako smo za pro-evropske integracije, treba da kažemo kao mladi ljudi da se ne slažemo sa ovom odlukom."\nPrijedlog Evropske komisije će uvećati tenzije i formalizirati etničku jer će samo dio stanovnika BiH osjetiti korist od oslobađanja obaveze dobijanja. Uz bosanske Hrvate, koji odavno već bez viza putuju svijetom, sada će i bosanski Srbi imati istu povlasticu… Restrikcije će, dakle, važiti sao za Bošnjake, te će tako jedino etnički kriterij biti taj koji će odlučivati ko će slobodno putovati Evropom, a ko ne - takođe se upozorava u otvorenom pismu.\nIdeja vodilja oslobađanja od viza je približavanje istočne Evrope bliže EU i promocija evropskog pomirenja i saradnje. U sedmicama pred nama Evropsko vijeće i Evropski parlamet će imati izbor - odlučiti se za viznu politiku koja ujedinjuje Evropu ili onu koja razdvaja na osnovu etničke pripadnosti, poručuje se institucijama Evropske unije u danas objavljenim otvorenim pismom.


pink.rs | SUTRA SE ODRŽAVA SEDNICA GRADA! Vesić: Odbornici raspavljaju o urbanističkim planovima i pomoći zaposlenima u socijalnoj zaštiti\nSUTRA SE ODRŽAVA SEDNICA GRADA! Vesić: Odbornici raspavljaju o urbanističkim planovima i pomoći zaposlenima u socijalnoj zaštiti\nSednica Skupštine grada Beograda biće održana sutra, a odbornici će, između ostalog, diskutovati o urbanističkim planovima i isplati jednokratne novčane pomoći zaposlenima u ustanovama socijalne zaštite, koji su tokom epidemije korona virusa angažovani u direktnom radu sa korisnicima.\nPrema rečima zamenika gradonačelnika Gorana Vesića, najvažnija tačka dnevnog reda je donošenje plana detaljne regulacije za kompleks nove autobuske stanice u Bloku 42 na Novom Beogradu, čime će, kako je naveo, biti omogućeno da se ona kompletno završi.\nVesić je za Tanjug rekao da je tokom radova, zbog novih potreba, došlo do preprojektovanja i istakao da će nova autobuska stanica biti završena tokom sledeće godine.\nIstakao je da će nova autobuska stanica omogućiti da se rastereti saobraćaj, da se oko nje već rade pristupne saobraćajnice i šire postojeće, čime se omogućava da taj prostor primi veći broj putnika i autobusa.\nVesić je naveo da će na dnevnom redu sutrašnje sednice biti i plan za urbanističko uređenje Velikog sela, čime će, dodao je, biti omogućen razvoj tog kraja.\nOdbornici će diskutovati i o isplati jednokratne novčane pomoći zaposlenima u ustanovama socijalne zaštite, čije se radno angažovanje finansira sredstvima Grada, a koji su angažovani u direktnom radu sa korisnicima tokom epidemije korona virusa.\n- Oni su uradili ogroman posao i uspeli da u vreme epidemije ostanu zdravi i pružaju sve usluge koje korisnici naših ustanova socijalne zaštite treba da imaju tako da su više nego zaslužili da im Grad da novčanu pomoć koja će biti neka vrsta zahvalnosti za ono što su uradili - rekao je Vesić.\nOn je naveo da će na dnevnom redu biti i predlog Odluke o dodeli naziva ulice Milutina Čolića, osnivača FEST-a.\n- Nažalost, na ovoj sednici Skupštine grada nećemo moći da donesemo odluke, na predlog Udruženja novinara Srbije, da se imenuju ulice po Aleksandru Tijaniću, Bogdanu Tirnaniću, Miroslavu Radojčiću i Predragu Milojeviću zato što smo želeli da na sednici budu i predstavnici Udruženja novinara Srbije - rekao je Vesić.\nDodao je da sutra neće biti donete ni odluke da Beograd dobije Briselsku ulicu, ulicu Milana Vukosa, Dragana Sakana i Dinka Tucakovića.\nIstakao je da je dogovoreno da se to uradi na sednici gradskog parlamenta u decembru koja će, najavio je, biti održana najkasnije u roku od dve nedelje.\nNa sutrašnjoj sednici pred odbornicima će biti i odluka o obezbeđivanju uslova za uređivanje, upotrebu, unapređenje i zaštitu kompleksa Beogradske tvrđave i parka Kalemegdan, kao i plan za postavljanje podzemnih kontejnera za selekciju otpada i reciklažu u periodu 2019-2029. godine za teritoriju opštine Savski venac.\nNa dnevnom redu su i izmene i dopune Odluke o osnivanju "Slobodne zone Beograda", izmena Odluke o povećanju osnovnog kapitala JKP "Gradska čistoća", kao i Predlog rešenja o davanju saglasnosti na odluku o izmeni Statuta JKP "Gradske pijace" i JKP GSP "Beograd".\nRaspravljaće se i o planu detaljne regulacije dela blokova 18a i 69 na Novom Beogradu, planu detaljne regulacije za deo područja zapadno od Ulice Tošin bunar do Ulice Marije Bursać i odluci o izradi plana detaljne regulacije bloka između ulica Nemanjine, Svetozara Markovića, Kralja Milana i Kralja Milutina.\nPred odbornicima će biti i Predlog rešenja o davanju saglasnosti na rebalans programa poslovanja za 2020. godinu JKP "Zelenilo Beograd", JKP "Veterina Beograd", JP "Beogradska tvrđava", JKP "Parking servis", JUP "Urbanistički zavod", JKP "Javno osvetljenje", kao i Predlog odluke o sprovođenju javnog konkursa za izbor direktora preduzeća "Beogradski vodovod i kanalizacija" i "Veterina Beograd".\nSednica Skupštine grada biće održana u Centru "Sava", uz poštovanje preporuka Gradskog zavoda za javno zdravlje o preventivnim merama u cilju sprečavanja širenja korona virusa.\nLEPA VEST! Stanisavljević najavila: Pomoć od 10.000 dinara zaposlenima u ustanovama socijalne zaštite\nVesić sutra u poseti Kosovskoj Mitrovici - Biće potpisana Povelja o bratimljenju tog grada sa Beogradom


Rim, najnovije vesti - Naslovi.net\nMajstor renesanse u Gran Paleu\nEl Grekov fascinantan umetnički put od Krita preko Venecije i Rima do Toleda predstavljen velikom izložbom u Parizu. Jedan od najoriginalnijih slikara u istoriji umetnosti – Domenikos Teotokopulos, poznat kao El Greko, koji je doživeo slavu još za… »\nOsveta je sport u kojem Amerika uvek pobeđuje – Sve o sukobu Irana i SAD u novom Nedeljniku\nNedeljnik pre 9 dana\nTanjug/AP Photo/Chris Seward Ubistvo Kasema Sulejmanija, na prvi pogled, dobrodošlo je svim akterima u bliskoistočnoj drami. Treći svetski rat može da sačeka, ali je frontalni sukob između Irana i Saudijske Arabije, odnosno šiita i sunita sve… »\nPao još jedan paraf u Rimu, uskoro potpisuje i pojačanje iz Londona?\nNakon Kolarova još jedan fudbaler je produžio ugovor sa klubom. Kako je i zvanično objavljeno od strane kluba, Roma je produžila saradnju sa vezistom Brajanom Kristanteom. Italijanski reprezentativac je u klub stigao leta 2018. godine iz Atalante… »\nKotoranin izrešetan U sačekuši: Ko je muškarac ubijen u automobilu na Novom Beogradu\nProcurili snimci iz ćelije, forenzičar otkrio: Epstajn se nije obesio, zadavljen je rukama (uznemirujući video)\nMacura: Niži cenzus za reprezentativniji parlament


15. novembar 2004\nIZNENADNI OBRT U FINANSIRANJU ZDRAVSTVA SRBIJE\nZapostavljanje primarnog lečenja\nUmesto da se reforma zdravstvenog sistema zasniva na unapređivanju primarne zdravstvene zaštite kao temelju savremenog zdravstva, drastičnom promenom u budžetu dobija se potpuno drugi model zdravstva, bez najave, javne rasprave, objašnjenje ili argumenta.\nTrenutak istine za svaku vladu, a posebno manjinsku, jeste skupštinska debata oko usvajanja budžeta pa će razmatranje predloga za 2005. biti povod sučelavanja ministra finansija i ekonomista iz opozicije oko stope inflacije ili visine deficita.\nMeđutim, osim krupnih makroekonomskih tema i velika korekcija u finansijskom planu Republičkog zavoda za zdravstveno osiguranje posle oktobarskog rebalansa ovogodišnjeg "razvojnog" budžeta zaslužuju pažnju javnosti zbog posledica na zdravstvo Srbije.\nZdravstveni fond se puni preko obaveznog doprinosa koji uplaćuju zaposleni i poslodavac, privatnici, poljoprivrednici, transferima iz drugih socijalnih fondova i republičkog budžeta, participacije i ove godine prihodi će iznositi preko 81 milijardu dinara.\nNa ovaj iznos još treba dodati strane donacije, kredite i sredstva lokalnih samouprava kao i direktno učešće građana prilikom rendgen snimanja ili laboratorijske pretrage, u vidu "komercijalizacije" usluga u domu zdravlja ili bolnici. Ako tome još saberemo i troškove lečenja koje građani imaju kada odu kod privatnog lekara, zubara ili kupe lek u privatnoj apoteci što im nije refundirano, onda po proceni UNICEF-a, suma direktnih plaćanja doseže 400-500 miliona evra.\nZnači, troškovi za zdravstvo u Srbiji iznose oko ogromnih 1,7 milijardi evra, daleko iznad pet odsto BDP zacrtanih u dogovoru sa međunarodnim finansijskim institucijama.\nLabava ekonomska politika i prevelika javna potrošnja su bili razlog nedavnog rebalansa i smanjena budžetskog deficita u okvire koje je MMF definisao. Na prvi pogled, rebalans nije imao većeg uticaja na bilans RZZO osim što je istakao negativni trend povećanja rashoda za pet odsto i prenošenja neizmirenih obaveza od 4,2 milijarde u sledeću godinu.\nMeđutim, crvena lampica upozorenja je zasvetlucala kod ogromne preraspodele u okviru dopunjenog finansijskog plana i to samo šest meseci posle martovskog usvajanja budžeta u skupštini Srbije. Određene stavke, koje se pre svega odnose na primarnu zdravstvenu zaštitu su bukvalno sasečene a druge, koje se odnose na bolničko lečenje su enormno povećane.\nTako je u dopunskom planu za domove zdravlja, ustanove koje pružaju stanovništvu ambulatne i preventivne usluga i predstavljaju prvi nivo zdravstvenog kontakta, došlo do smanjenja rashoda sa 28,8 milijardi na 19,1 milijardi. U bolničkom sektoru je došlo do povećanja rashoda sa 21,9 na 32,6 milijarde.\nOno što odmah frapira svakog posmatrača je neverovatan promašaj ministarstva zdravlja prilikom planiranja tekućeg budžeta jer samo nekoliko meseci kasnije dolazi do potpuno drugačije preraspodele desetina milijardi dinara rashoda.\nPostavlja se pitanje kakav se to tektonski poremećaj desio u srpskom zdravstvu, tom velikom sistemu koji zapošljava 130 000 ljudi, da bi se vršilo tako radikalno restrukturiranje?\nTim pre što u Obrazloženju finansijskog plana iz marta čak eksplicitno piše da "rast rashoda od 20,61% u odnosu na 2003. treba da obezbedi efikasniju preventivu u primarnoj zdravstvenoj zaštiti". I što je još čudnije, o masivnoj preraspodeli između ambulatnog i bolničkog sektora nije bilo reči ni na čestim konferencijama za štampu koje organizuje ministar.\nPošto se i u nacrtu finansijskog plana RZZO za 2005. ponavlja ista struktura rashoda mora se konstatovati da ministarstvo promenom budžetskih preferencijala zapravo menja bazičnu orijentaciju ove velike javne službe i od preventivnog prelazi na kurativni model zdravstvene zaštite.\nTreba podsetiti da primarna zaštita predstavlja noseći stub u sistemu zdravstva i da svi projekti i programi rađeni u saradnji sa međunarodnim institucijama favorizuju taj segment službe jer ekonomska nauka lako dokazuje da su društveni troškovi prevencije niži od direktnih i indirektnih troškova lečenja.\nKako su analize delovanja primarne zdravstvene zaštite ukazale na zaostajanje efikasnosti u ispunjenju svojih osnovnih funkcija to je akcenat u urađenim projektima stavljen na osmišljavanju novih mehanizama finansiranja i plaćanja lekara radi povećanja produktivnosti i kvaliteta usluga. Uostalom te promene su već urađene kod naših suseda u skladu sa vlasničkim i organizacionim modelu koji dominira u zemljama EU.\nI umesto da se reforma zdravstvenog sistema zasniva na unapređivanju primarne zdravstvene zaštiite kao temelju savremenog zdravstva, drastičnom promenom u budžetu dobija se potpuno drugi model zdravstva, bez najave, javne rasprave, objašnjenja ili argumenta.\nVeliki zaokreti zdravstvene politike zahtevaju od ministra zdravlja Tomice Milosavljevića odgovor na brojna pitanja u predstojećoj skupštinskoj debati oko usvajanja budžeta. Jedno će sigurno biti u vezi reforme zdravstva o kojoj ministar priča već dve godine a da ni zdravstveni radnici ni građani još nisu spoznali ciljeve, etape i kalendar nečega što poprima mitske obrise NLO.\nDrugo pitanje će se odnositi na motive drastičnog smanjenja rashoda u domovima zdravlja koji ionako već vegetiraju na granici finansijske izdržljivosti. I neće li ovakva preraspodela dodatno pogoršati već obrnuto postavljenu piramidu zdravstvenih kapaciteta sa velikim brojem slabo iskorišćenih kreveta u bolnicama?\nNe treba zaboraviti da je veliki problem srpskog zdravstva preglomazan bolnički sektor koji tek sa ovim dodatnim milijardama nema nikakvog razloga da se racionalizuje i redimenzionira kako u svojim elaboratima traže stručnjaci i Svetske banke i EU.\nDvogodišnje konceptualno lutanje se sada vraća poput bumeranga u vidu šok terapije za segment zdravsta u kome radi 65% zaposlenih službenika. Kada se analiziraju ulaganja u državno zdravstvo vidi se da je investirano na milione evra ali je to bilo bez strateškog pristupa, bez promene organizacije i odnosa pa je zapravo samo poslužilo za preživljavanje od danas do sutra.\nOvakvim naglim promenama kursa ministarstvo zdravlja je izvor šokova i stalnih iznenađenja koje i mnogo bogatije zdravstvo ne bi moglo izdržati.\nAko je ovo početak reforme onda ona pokazuje najružnije lice i građanima i zdravstvenim radnicima. Pred kakvim socijalnim i stručnim iskušenjima će se naći desetine hiljada zaposlenih posle ovako masivne redukcije budžeta odgovoriće nam bliska budućnost. O regulativi promene statusa zaposlenih, o modelima finansijske podrške zdravstvenim radnicima, o tranzicionim fondovima ili planu profesionalne konverzije do sada nije bilo ni reči iz ministarstva zdravlja.\nZa građane ovo je najava još većeg direktnog plaćanja za usluge u domu zdravlja, novog opterećenja porodičnih budžeta i dodatnog podrivanja principa solidarnosti i dostupnosti lečenja.\nPortparol Društvo privatnih\nlekara i stomatologa Srbije


Proizvedeno u Nemačkoj najomiljenija oznaka u svetu - Dijalog.net\nNaslovna Vesti Svet Proizvedeno u Nemačkoj najomiljenija oznaka u svetu\nProizvedeno u Nemačkoj najomiljenija oznaka u svetu\nPostavljeno 19. June 2017.\nNjujork, 19. jun 2017. – Istraživanje reputacije oznaka "Proizvedeno u …" na proizvodima pokazalo je da je Nemačka zemlja u koju u svetu imaju najviše poverenja i da se na nemačku oznaku gleda pozitivnije nego na oznake drugih država.\nNajmanje poverenja potrošačima ulivaju proizvodi sa oznakom "Proizvedeno u Kini".\nOznaku "Proizvedeno u …" uveli su Britanci krajem 19. veka da bi odvojili svoje proizvode od jevtinog uvoza i kopija koje su napravili Nemci, podseća se u izveštaju agencije Statista.\n"Nije tajna da se ta percepcija prilično brzo promenila i oznaka 'Proizvedeno u Nemačkoj' postala je pečat kvaliteta, takođe i zahvaljujući nemačkom ekonomskom čudu iz pedesetih godina 20. veka", navela je nemačka agencija za istraživanje tržišta, preneo je portal thelocal.de.\nIzveštaj je pokazao da se danas oznaka “Proizvedeno u Nemačkoj” uglavnom povezuje sa visokim kvalitetom i visokim standardima bezbednosti proizvoda.\nPosle proizvoda sa oznakom "Proizvedeno u Nemačkoj", najcenjeniji su proizvodi napravljeni u Švajcarskoj, EU, Velikoj Britaniji i Švedskoj.\nIstraživanje agencije Statista obuhvatilo je više od 43.000 ljudi iz 52 zemlje plus EU. Stanovnici zemalja uključenih u istraživanje predstavljaju 90% globalne populacije, preneo je Euractiv.\nPrethodno Fokus grupa povodom istraživanja “Glas zajednice u EU integracijama“\nSledeće Počeli pregovori o Bregzitu\nTop Tags Srbija i Evropska unija OCD mediji ljudska prava Evropska komisija mladi konkurs Vlada Republike Srbije evropske integracije lokalna samouprava Civilno društvo Društvo Evropska unija istraživanje vladavina prava


Poziv privrednicima iz Njemačke da investiraju u CG\nDatum objave: 28.03.2019 12:23 | Autor: Ministarstvo finansija\nU prostorijama Ministarstva finansija održan je sastanak ministarke ekonomije, Dragice Sekulić i ministra finansija, Darka Radunovića i saradnika sa predstavnicima delegacije Odbora Asocijacije njemačke privrede za Istočnu Evropu. Susretu je prisustvovao i ambasador SR Njemačke u Crnoj Gori, Nj.E. gospodin dr Robert Veber.\nMinistar finansija, Darko Radunović upoznao je privrednike iz Njemačke sa trenutnom makroekonomskom situacijom u Crnoj Gori i ostvarenim rezultatima u prethodnom periodu. Takođe, pohvalio je saradnju sa njemačkom razvojnom bankom KfW i naglasio da je saradnja plodonosna kada su u pitanju investicije u infrastrukturu, vodosnabdijevanje, sistem prerade otpadnih voda. Govorio je i o mogućnostima koje je Vlada Crne Gore stvorila za investicije i pozitivnom uticaju koji imaju na razvoj Crne Gore i izrazio nadu za većim prisustvom njemačkih investitora.\n„Ovo je dobra prilika da prezentujemo potencijale Crne Gore kako bi bila privlačna za investicije. Crna Gora je za 2018. godinu ostvarila ekonomski rast od 4,9% i ponosni smo na postignut rezultat u toku prošle godine“, saopštila je ministarka ekonomije, Dragica Sekulić i istakla dobru saradnju Crne Gore i Njemačke i pozvala njemačke investitore da ulažu u našu državu.\nPrivrednici iz Njemačke su iskazali interesovanje za ulaganje u našu državu i narednih dana nastavljaju sa razgovorima i susretima sa predstavnicima Vlade i lokalnih samouprava.\nMinistarstvo finansija i Ministarstvo ekonomije


dugovi Архиве - Biznis i Finansije\nHome\tTags\tPosts tagged with "dugovi"\nPored komunalnih usluga, građani mogu biti utuženi za razna dugovanja kao što su kasko osiguranje, kredit u banci, kreditne kartice, neplaćeni vrtići… Jedna od novina izmena u Zakonu o izvršenju i obezbeđenju je da se neće prodavati stanovi za dugovanja za komunalne usluge ispod 5.000 evra.\nZakonom o izvršenju i obezbeđenju koji se primenjuje od 1. januara ove godine predviđena je potpuna zaštita porodilja i dece, tako što će biti izuzeta od izvršenja sva primanja kojima se uređuje finansijska zaštita porodice. Sve ono što država daje kao socijalno davanje ne može da se naplati u izvršnom postupku, već preko ostalih računa u koje će izvršitelji imati uvid.\nJelena Dunjić, zamenik predsednika Udruženja sudija i tužilaca Srbije, rekla je za RTS da se, u postupku izvršenja, od plate koja ne prelazi iznos prosečne neto zarade može uzeti jedna trećina, a kada je reč o minimalnoj zaradi može se uzeti jedna četvrtina.\nKad zastarevaju dugovanja za komunalije?\n„Javni izvršitelj je dužan da pronađe sredstva koja će najmanje nepovoljno uticati na dužnika“, ističe Dunjićeva.\nNa pitanje zašto kamate nisu mogle da budu otpisane zbog prekoračenja razumnog roka suđenja (tri godine), Jelena Dunjić kaže da sud odlučuje o celokupnom dugu i ne može da otpisuje kamate na taj način.


DijasporaDijaspora u svetuPisci iz dijaspore na Međunarodnom sajmu knjiga u Beogradu\nDijaspora u svetuKulturaSrbija i region\nMeđunarodni sajam knjiga u Beogradu održaće se po 62. put od 22. do 29. oktobra 2017. godine pod motom “Ključ je u knjigama”. Počasni gost Sajma je SR Nemačka, odnosno zemlje nemačkog govornog područja koje se zajednički predstavljaju pod motom “4 zemlje jedan jezik”. Na najreprezentativnijem sajmu knjiga u celom regionu učestvuju najveći domaći, ali i brojni izdavači iz inostranstva. Austrija nastupa s velikom delegacijom pisaca, među kojima je i već prilično poznata autorka Barbi Marković koja živi i radi u Austriji.\nPisci iz dijaspore imaće i ove godine svoj tradicionalni štand bkoji je omogućila Uprava za saradnju sa dijasporom i Srbima u regionu. Štand se nalazi u hali 4 Beogradskog sajma. Na njemu će od 23. do 28. oktobra učestvovati i pisci iz dijaspore, regiona i Srbije. Srpski autori iz Kanade, Švajcarske, Nemačke, Holandije, Francuske, Italije, Rumunije i drugih zemalja svakoga dana će u poslepodnevnim časovima čitati na svom štandu. Biće održana i tribina na temu očuvanja srpskog jezika i identita u rasejanju.\nFokus ovogodišnjeg festivala posvećen je srpskoj književnosti u inostranstvu koju neguju pisci iz dijaspore. Ove godine je u centru pažnje nemački jezik, tako da zajednički nastupaju SR Nemačka, Austrija, Švajcarska i Lihtenštajn.\nGosti Sajma su najistaknutiji autori koji pišu na ovom jeziku, kao Herta Miler, dobitnica Nobelove nagrade za književnost 2009. godine, Vladimir Kaminer, Jan Vagner, dobitnik “Bihnerove nagrade”, Folker Kučer, pisac istorijskih krimi-romana i Ingo Šulce.\nPosebna pažnja je posvećena prevodima dela srpskih pisaca na nemački i obrnuto. U okviru programa “4 zemlje 1 jezik” nastupiće i brojni autori iz Austrije kao publicista i pisac Karl Makus Gaus, Barbi Marković, Katrin Regla, Valentin Grebner, Krin Peška i Tereza Preauer.\nBeogradski sajam knjiga svake godine poseti više od 180.000 ljudi. Posetioci sajma tokom 8 dana imaju prilike da po najpovoljnijim cenama obnove svoje kućne biblioteke.\nAustrija autori beograd Nemačka nemački pisci pisci iz dijaspore Sajam knjiga Srbija srpski


Egipat: Opozicija poziva na nove proteste\nEgipatski predsednik Mohamed Morsi\nEgipatska opozicija poziva na proteste zbog namere predsednika Muhameda Morsija da održi referendum o novom Ustavu\nAktivisti egipatske opozicije pozivaju na nove masovne proteste protiv namere predsednika Muhameda Morsija da održi referendum o novom Ustavu, koji su najvećim delom napisali njegovi islamistički saveznici. Morsi je kasno sinoć objavio dekret o održavanju referenduma 15. decembra, istovremeno čineći ustupak opoziciji povlačenjem delova dekreta izdatog 22. novembra, kojim je prigrabio gotovo neograničena ovlašćenja.\nPredsednik je prethodno razgovarao sa nekim opozicionim ličnostima, ali je većina opozicionih organizacija bojkotovala razgovor. Aktivisti liberalne omladine Pokreta 6. april, u današnjem saopštenju su odbacili novi Morsijev dekret kao pokušaj „manipulisanja“ i „obmanjivanja“.\nOni su pozvali na nove proteste da bi se sprečio referendum i usvajanje nacrta Ustava, za koji strahuju da će podriti građanska prava i povećati ulogu islamskog zakona i društvu. Istaknuta opoziciona ličnost, Muhamed Elbaradej, danas je putem tvitera uputio poruku u kojoj ističe da je borba protiv Ustava „suština države, univerzalnih prava i vrednosti i gledanja napred, a ne nazad“.\nOpoziciona koalicija treba da se sastane do kraja dana i odluči o zvaničnom odgovoru na Morsijev novi dekret, kojim su uklonjene odredbe iz prethodnog dekreta koje su sve njegove odluke štitile od pravosudne kontrole. Opozicione organizacije su tvrdile da je prvi dekret davao predsedniku diktatorska ovlašćenja. U najnovijem dekretu se navodi da se sudu i dalje zabranjuje da dovodi u pitanje predsednikove „ustavne objave“, uključujući i jučerašnji dekret.\nEgipatska vojska je juče prvi put javno komentarisala političku krizu, zatraživši od obe strane da politička razmimoilaženja reše dijalogom. Vojska je upozorila da će dalja konfrontacija gurnuti Egipat u „mračan tunel koji će dovesti do katastrofe“ i naglasila da „neće dozvoliti“ da se to dogodi. Egipatski vojnici su danas postavili oko predsedničke palate betonske barijere, da bi sprečili suparničke organizacije liberala i islamista da tu održavaju mitinge.\nU uličnim sukobima dve strane, proteklih dana je u prestonici poginulo sedam ljudi. Danas su iznad centra Kaira nisko leteli vojni avioni, ali vojska još nije objasnila razlog za to nadletanje.


Iz SPS za "Novosti" kažu da time pokazuju ozbiljnost i da će biti veoma važan politički faktor na predstojećim izborima u RS.\n- Naš fokus i dalje ostaje insistiranje na depolitizaciji institucija RS, borbi za veća prava boračke populacije, borbi za prava radnika u fazi pandemije i fazi oporavka privrede od posledica pandemije, i nulta tolerancija prema korupciji i kriminalu, kao i na drugim politikama iz naše platforme "Za budućnost Srpske" - poručuju iz SPS.\nSa koalicijom okupljenom oko SPS na predstojećim izborima u RS se već sada pojavljiju tri jake opcije, jer je poznato da će opozicija u jednu kolonu, a SNSD sa svojim koalicionim partnerima u drugu. Sagovornici "Novosti" kažu da je procena u svim partijama da se u grupi može mnogo lakše doći do mandata nego pojedinačno!\n23. 02. 2021. u 08:12\nRajko Vasić, član Glavnog odbora SNSD kaže da pojava sve većeg broja koalicija ide na ruku SNSD, ako zna da se organizuje i iskoristi svoju organizaciju.\n- Veći broj koalicija znači okupljanje svih manjih stranaka. Ipak, mnogo koalicija i kolona nije dobro za političku scenu, jer ako nema bar dva jaka igrača, onda je scena amorfna i svako je može oblikovati kako želi, a da koalicije toga nisu ni svesne - pojašnjava Vasić.\nBRŽE DO VEĆINE U SKUPŠTINI\nDARKO Kuzmanović, politički analitičar kaže da pre svega opozicija treba da ide u više koalicija, jer se zbog specifičnog sistema tako skuplja više glasova i mogu lakše doći do većine u Skupštini.\n- Ukoliko bi manje partije zajedno izašle na izbore u nekoliko kolona i osvojile mandate u Skupštini, to bi značilo da mogu diktirati svoje uslove kod formiranja većine. Ovo je šansa za opoziciju da ih pridobije na svoju stranu - kaže Kuzmanović.\nOn ističe da veći broj koalicija, ako dobiju mandate u Skupštini, može doneti i opoziciji određenu korist u postizbornim kombinacijama, ali pod uslovom da opozicija dobije približan broj glasova kao SNSD.\nKOMBINACIJE Rajko Vasić, Foto SNSD\nNenad Stevandić, predsednik Ujedinjene Srpske kaže da koalicije imaju budućnost ako jasno definišu programe.\n- Ukoliko se pravi interesna koalicija, a takvih će sigurno biti na narednim izborima, i gde se ciljaju pre svega fotelje bez jasnih nacionalnih i ekonomskih programa, šanse za opstanak na političkoj sceni su minimalne ili nikakve - kaže Stevandić.\nTanja Topić, politička analitičarka kaže da koalicije znače i da niko u RS nije toliko jak da sam formira vlast.\n- Koalicije su bitne da "guraju" kandidate za funkcije predsednika i člana Predsedništva BiH iz RS, a kako se ne bi rasipali glasovi za ove funkcije. Ali ne treba zanemariti ni snagu tih političkih blokova, jer je uvek jače kad vuče više stranaka u nekoj koaliciji, nego kad se ide sam. To i na terenu znači jaču mašineriju i skupljanje glasova - kaže Topićeva.\nRepublika Srpska Nenad Stevandić koalicija političke partije politički analitičar izbori u RS Tanja Topić "Za budućnost Srpske" Rajko Vasić


IMUNIZACIJA U BANJALUCI: Počinje vakcinacija starijih od 65 godina bez zakazivanja | Novosti.RS\nIMUNIZACIJA U BANJALUCI: Počinje vakcinacija starijih od 65 godina bez zakazivanja\n08. 04. 2021. u 16:18\nSVI Banjalučani stariji od 65 godina koji žele da se vakcinišu protiv virusa korona mogu se vakcinisati sutra, 9. aprila, bez prethodnog zakazivanja termina, u hali Banjalučkog Velesajma, saopšteno je iz Doma zdravlja.\n- Vakcinacija protiv korona virusa će se odvijati u periodu od 8:00 do 15:00 časova vakcinom AstraZeneca, navedeno je u saopštenju.\nKako se dodaje, ključne mere za zaštitu od zaraze virusom korona su nošenje maski, higijena ruku i održavanje fizičkog rastojanja među osobama od najmanje dva metra.\n-U cilju zaštite sebe i drugih, ove mjere moraju da primenjuju i osobe koje su preležale virus, kao i one koje su se vakcinisale sa jednom ili obe doze vakcine protiv korone, zaključuje se u saopštenju.\nvakcinacija vakcinacija protiv virusa korona Banjaluka stariji


OSNOVNI PROBLEMI MLADIH U SRBIJI\nOSNOVNI PROBLEMI MLADIH U SRBIJI\nIzvor: Beta,Lokalne novine | Obrenovac, 11.12.2019.\nNezaposlenost, rizik od siromaštva i mentalno zdravlje\nNezaposlenost, rizik od siromaštva, položaj marginalizovanih grupa mladih, kao i stanje njihovog mentalnog zdravlja su neki od osnovnih problema sa kojima se mladi u Srbiji suočavaju, saopštile su međunarodne organizacije povodom Međunarodnog dana ljudskih prava.\n"I pored toga što se u poslednjih nekoliko godina smanjuje stopa nezaposlenosti, kod mladih nezaposlenost ostaje visoka, a njihov nepovoljan položaj na tržištu rada ne napreduje i pored postojanja Nacionalne strategije za mlade i mera koje su u tu svrhu predviđene", naveli su u zajedničkom saopštenju Tim Ujedinjenih nacija u Srbiji, Kancelarija Saveta Evrope u Beogradu, Misija OEBS u Srbiji i Delegacija Evropske unije u Srbiji.\nIstaknuto je da je prema poslednjim dostupnim podacima o radnoj snazi, nezaposlenost mladih u Srbiji dvostruko veća od opšte nezaposlenosti.\n"Posebno zabrinjava činjenica da su mladi uzrasta od 18 do 30 godina u najvećem riziku da budu pogođeni siromaštvom", navedeno je u saopštenju.\nUkazano je i da je položaj marginalizovanih grupa mladih, poput mladih Roma i Romkinja, posebno težak, jer u određenim propisima, kao u Zakonu o javnom zdravlju, nisu prepoznati na izričit način kao osetljiva grupa.\nDodaje se i da je zdravstvena zaštita, posebno u ruralnim područjima, nije jednako dostupna svim građanima, a time ni mladima iz ruralnih sredina.\n"Kada je u pitanju mentalno zdravlje mladih, čak 45 odsto njih je izjavilo da je konstantno zabrinuto zbog nečega, a 28 odsto da im se dešava da često zaplaču", navodi se u saopštenju.\nViše od polovine njih navodi da je u protekle dve godine doživelo bar jedan stresni događaj, a više od jednog stresnog događaja iskusilo je 23 odsto učenika.\n"Osećanje potpune bezvrednosti navodi čak 12 odsto učenika, dok sedam procenata njih navodi da im se dešava da razmišljaju o okončanju života", navedeno je u saopštenju.\nSrbiju mesečno napusti 4.000 ljudi\nKako bi mladi u Srbiji ostvarili svoja prava i veću autonomiju, na Međunarodni dan ljudskih prava, Tim Ujedinjenih nacija u Srbiji, Kancelarija Saveta Evrope u Beogradu, Misija OEBS u Srbiji i Delegacija Evropske unije u Srbiji smatraju da mladim osobama treba ponuditi podršku koja je za njih smislena, koja omogućava njihovu samostalnost i osnaživanje. Podseća se i da je neophodno obezbediti opcije za puno društveno učešće i mogućnosti da se slobodno izraze, kako niko ne bi govorio u njihovo ime.\nNeophodno je, kako je naglašeno, da se mladi shvate kao punopravni donosioci odluka o sopstvenom životu, da je njihov glas ravnopravan sa drugima, njihova participacija nezamenljiva u donošenju zakona, politika i odluka na svim nivoima.\nMnogi mladi sa invaliditetom suočavaju se sa dodatnim preprekama u nastavku obrazovanja ili zapošljavanju na otvorenom tržištu rada.\nPodseća se da svi mladi ljudi, bez obzira na svoj identitet, uključujući etničku pripadnost, religiju, političko opredeljenje, ekonomski i društveni status, kao i seksualnu orijentaciju, treba da uživaju jednaka prava, slobode i zaštitu.\nPoruka četiri međunarodne organizacije je jasna: mladi nisu sami i mladi su važni.


Jun 17, 2022 Gradska uprava za građevinarstvo, N1\nU Srbiji je od utorka stao promet nekretnina. Nijedan posao u vezi sa nepokretnostima koji zahteva uvid u katastar ne može da se uradi – od kupoprodaje kuća i stanova do ostavinskih rasprava i izdavanja građevinskih dozvola. Razlog je hakerski napad na IT infrastrukturu Republičkog geodetskog zavoda, zbog čega je ova institucija preventivno zaključala ceo informacioni sistem.\n“To je takođe problem i za bankarski sistem, koji radi na izdavanju hipoteka, odnosno izdavanju hipotekarnih kredita i oni nemaju pristup našim podacima. Republički geodetski zavod poseduje i arhive u papirnom obliku, gde postoji sva dokumentacija”, kaže Maja Radović iz RGZ-a.\n“Informacioni sistem RGZ je vrlo skupo plaćen i vlast ga je ne tako davno predstavljala kao ‘jedan od najboljih na svetu’ a ova situacija neizbežno govori o njegovoj zabrinjavajućoj inferiornosti”, izjavio je Šabić.\n“Šteta koja je nastala ovim incidentom je verovatno velika, a verovatno postoji i prostor za odštetu. Ovo nije situacija gde bismo mi kao fizička lica mogli bilo šta da uradimo po tom pitanju, već je to obaveza ove institucije koja te podatke čuva”, navodi Andrej Petrovski iz SHARE fondacije.\nEvo kako se zvaničnici iz Niša ponašaju kad budu pitani vezano za institucije vezane za izgradnju, građevinarstvo i katastar:\nSuđenje za napad nožem na studenta zbog majice nastavlja se sutra


Press Online :: Pozorište :: Opera "Đani Skiki" za rođendan Narodnog pozorišta\nOpera "Đani Skiki" za rođendan Narodnog pozorišta\nNa Dan Narodnog pozorišta danas će na Velikoj sceni biti premijerno izvedena Pučinijeva komična opera u jednom činu "Đani Skiki", pod dirigentskom upravom gosta iz Italije Đuzepa Akvavive, a u režiji Ane Grigorović.\nU prepodnevnim satima ministar kulture i informisanja Vlade republike Srbije Vladan Vukosavljević prisustvovaće potpisivanju protokola o umetničkoj i poslovno-tehničkoj saradnji između Narodnog pozorišta u Beogradu i Srpskog narodnog pozorišta u Novom Sadu. Osim ministra biće prisutni i upravnik Narodnog pozorišta Dejan Savić, upravnik Srpskog narodnog pozorišta Zoran Đerić i pokrajni sekretar za kulturu Miroslav Štatkić.\nU toku dana na svečanosti u Narodnom pozorištu povodom 148. rođendana tog teatra biće dodeljena nagrada "Raša Plaović" glumici Nadi Šargin. , Narodno pozorište dodeljuje ovu nagradu za najbolje glumačko ostvarenje na svim beogradskim pozorišnim scenama, u sezoni 2015/2016. Prvakinja Drame Narodnog pozorišta Nada Šargin dobila je priznanje "Raša Plaović" za ulogu Kraljice Elizabete u predstavi "Marija Stjuart", po tekstu Fridriha Šilera, a u režiji Miloša Lolića.\nU pučinijevoj komičnoj oper naslovnu ulogu u ovoj jednočinki pevaće bariton Vuk Zekić, u alternaciji sa Aleksom Vasićem.\nU podeli su i Sofija Pižurica / Nevena Pavlović (Laureta, kći Đanija Skikija), Nenad Čiča / Ljubomir Popović (Rinučo), Dubravka Filipović / Jelena Petrović (Zita, Rinučova tetka), Slobodan Živković (Gerardo), Nevena Matić / Vesna Marković (Nela, Gerardova žena), Stevan Karanac (Gerardino, njihov sin), Nikola Mikić (Beto), Mihailo Šljivić (Simone), Pavle Žarkov (Marko, Simonov sin), Ljubica Vraneš / Nataša Rašić (Đieska, njegova žena), Gavrilo Rabrenović / Đorđe Tomić (Mr Spineloćo), Sveto Kastratović (Amantio di Nikolao, notar), Strahinja Đokić (Pinelino, obućar) i Predrag Gligorić (Gučo, farbar)\nUz "Sestru Anđeliku" i "Plašt", "Đani Skiki" je deo čuvenog Pučinijevog "Triptiha". Koreograf je Dejan Kolarov, kostimograf Katarina Grčić Nikolić, dok će scenografiju, prema ideji Ane Grigorović, kreirati Miraš Vuksanović.\nPrva repriza biće 26. novembra, uz jedničinu operu "Kavaleriju rustikanu" Pjetra Maskanjija. Poslednja premijera "Đanija Skikija" u Narodnom pozorištu održana je 21. januara 2006. godine.


POBSY je kompanija specijalizovana za onlajn pisane prevode, lekturu i korekturu dokumenata. Pored toga, POBSY je jedina kompanija u regionu koja svojim klijentima nudi profesionalne usluge audio-transkripcije i izrade titlova za video zapise. POBSY klijenti su svjesni činjenice da loš prevod u poslovnom svijetu može imati nesagledive negativne posljedice, kako za sam imidž kompanije tako i sa finansijskog aspekta. Upravo zbog toga POBSY sarađuje samo sa najboljima - pažljivo odabranim prevodiocima, lektorima i drugim saradnicima.\nNaša glavna misija je da svojim znanjem, iskustvom i profesionalnim odnosom pozitivno utičemo na razvoj poslovanja naših klijenata, kao i društvene zajednice u cjelini. Težimo unaprjeđenju kvaliteta prevodilačke djelatnosti konstantnim usavršavanjem i naprednim procesom kontrole kvaliteta.\nNaša vizija je da postanemo jedna od vodećih onlajn prevodilačkih kompanija, ne samo na domaćem već i na inostranom tržištu, obezbjeđujući svojim klijentima usluge vrhunskog kvaliteta. Upotreba najsavremenijih tehnologija, brza i fleksibilna komunikacija, uz visok kvalitet usluga su imperativi POBSY poslovanja.


Sankcije protiv građana Rusije do marta - Sputnjik Srbija\n18:06 07 Avgust 2020\nSankcije protiv građana Rusije do marta\n16:10 02.09.2015 (osveženo 16:19 05.10.2015) Preuzmite kraći link\nKomitet stalnih predstavnika zemalja-članica Evropske unije doneo je odluku da produži sankcije na još šest meseci protiv pojedinaca koje smatra odgovornima za ugrožavanje teritorijalne celovitosti i suvereniteta Ukrajine.\nKomitet stalnih predstavnika zemalja-članica Evropske unije u sredu je odlučio da do marta 2016. produži delovanje pojedinačnih sankcija protiv građana Rusije i Ukrajine koje EU smatra odgovornima za ugrožavanje teritorijalne celovitosti i suvereniteta Ukrajine, saopštio je za RIA Novosti jedan evropski diplomata.\n„Komitet je odlučio da produži sankcije za još šest meseci. Sada će tehnička grupa sprovesti tehnički i zakonodavni rad kako bi Savet do 15. septembra mogao da usvoji konačnu odluku“, rekao je sagovornik agencije.\nEvropska unija neće promeniti sastav sankcionog spiska protiv građana Rusije i Ukrajine i pravnih lica iz te dve zemlje.\nproduženje sankcija, sankcije Rusiji, Evropska unija, Ukrajina


Aerobik, fitnes, vežbe gipkosti, snage, izdržljivosti, tonus fitnes, aerobni trening\n(2.8 / 128)\nAutor: instruktor aerobika Barbara Jelenković\nZahvaljujući aerobik vežbanju, fitnes je doživeo veliku popularnost u svetu. Aerobik podrazumeva vežbe izdržljivosti, vežbe snage (obično težinom svog tela ili malim opterećenjem) i vežbe gipkosti. Postoji mnogo vrsta aerobnog treninga, pogotovu u skorije vreme, kada se zavisno od vrste muzike koja se primenjuje ili od pomagala, pa i od kreativnosti instruktora (trenera), razvijaju programi vežbanja.\nDanas su u svetskim fitnes centrima najpopularnija dva programa\nAerobik hi&low, koji značajno sagoreva masti i razvija aerobne sposobnosti. Obzirom da se u ovu vrstu treninga mogu uklopiti i vežbe snage (obično za mišiće stomaka i zadnjice), a obavezno vežbe istezanja na kraju treninga, ovaj način vežbanja razvija tonus i gipkost mišića. Aerobik hi&low poboljšava rad kardiovaskularnog sistema, pa se i korist kao deo kardio-fitnesa.\nNekada popularni «jazzercise» danas je zamenio dance aerobik, i to kao plesni aerobik sa elementima modernog plesa i kao aerobik sa elementima orijentalnog plesa, koji je zaista izuzetno popularan u poslednje vreme. Plesni aerobik prati muzika koja olakšava savladavanje napornih vežbi. Struktura treningaje slična kao kod klasičnog aerobika i sastoji se od zagrevanja (5-10 minuta), aerobnog dela treninga (20-40 minuta) koji sadrži elemente modernog ili orjentalnog plesa i na kraju, sledi obavezno istezanje (10 minuta). Ovakav trening se takođe može upotpuniti vežbama u parteru za jačanje mišića pojedinih regija. Plesni aerobik sagoreva masti i doprinosi gipkosti mišića, pri tome utiče na kardiovaskularni sistem i pojačava kondiciju.\nOva vrsta aerobika je izuzetno dinamična i zanimljiva jer daje slobodu kombinovanja elemenata plesa i skokova, pa uz maštovitost instruktora vežbanja nikada neće biti monotono.\nStep aerobik je koreografski trening sa mnogo koračanja i gibanja, što daje takođe, formu plesu, ali se sve vreme koristi platforma za «penjanje». Platforma se može prilagoditi na nekoliko različitih visina, što omogućava rad vežbačima različite utreniranosti. Trening se sastoji iz više vrsta koraka koji se mogu kombinovati sa radom ruku i uz dodatna malo opterećenje dvoručnih tegova, pa osim izdržljivosti i sagorevanja kalorija, radi se i na tonusu mišića. Postoji veliko interesovanje za ovu vrstu aerobika, koju bodibilderi koriste kao kardio-trening.\nTae bo aerobik sadrži kombinaciju udaraca i tehnika iz različitih borilačkih veština i aerobika. Ovaj trening je praćen muzikom koja nam daje ritam za rad, a pri tome i olakšava naporne vežbe. Nakon aerobnog dela treninga, mogu se raditi vežbe u parteru za tonizaciju trbušnih mišića.


Istražna komisija zasjedala četiri sata, a služba u javnost plasirala samo jednu rečenicu?! – Fokus.ba\nupit parlamentu BiH\nIstražna komisija zasjedala četiri sata, a služba u javnost plasirala samo jednu rečenicu?!\nNasuprot opsežnih medijskih izvještaja o sjednicama komisije, navodi Arnaut, Sektor za odnose sa javnošću plasira šture informacije "činovničke prirode"\nDamir Arnaut, predsjedavajući Istražne komisije Predstavničkog doma Parlamenta BiH za utvrđivanje stanja u pravosudnim institucijama uputio je dopis sekretaru Zajedničke službe PSBiH Mirzi Imamoviću u kojem ukazuje na izrazito štura saopćenja Sektora za odnose sa javnošću ovog parlamenta nakon sjednica ove komisije koje su izazvale veliko interesovanje javnosti.\nTako Arnaut ističe da je ova komisija održala 14 sjednica na kojoj je saslušala značajan broj svjedoka, a među njima nosioce pravosudnih funkcija, što je izazvalo veliko interesaovanje ne samo domaće javnosti već i međunarodne zajednice.\nNasuprot opsežnih medijskih izvještaja o sjednicama komisije, navodi Arnaut, Sektor za odnose sa javnošću plasira šture informacije “činovničke prirode”.\n“Primjera radi, iako su na 14. sjednici komisije saslušana dva svjedoka u ukupnom trajanju od četiri sata, plasirano je saopćenje koje se sastojalo od jedne rečenice. Štaviše i ta jedna rečenica konstatovala je najprostiju činjenicu da je komisija obavila saslušanja ta dva svjedoka navodeći isključivo njihova imena i opis zanimanja te izostavljajući čak i bilo kakve dalje detalje o tim svjedocima”, navodi Arnaut.\nOn je ukazao na to da je saopćenje s 13. sjednice na kojoj je govorila glavna disicplinska tužiteljica Alena Kurspahić bilo toliko šturo da nije sadržavalo niti jednu suštinsku informaciju koju su ona i njen zamjenik podijelili sa članovima komisije.\n“Da su se oslanjali na činovničko saopćenje Službe za odnose s javnošću PSBiH mediji bi ostali uskraćeni za sve informacije suštinske prirode. Koja je svrha višesatnog prisustva djelatnika te službe na sjednicama komisije uzimajući u obzir prirodu saopćenja. Koristim priliku da zatražim i informaciju o statusu mojih ranijih upita kao i zvanične inicijativa po pitanju omogućavanja neometanog i kontinuiranog pristupa predstavnicima medija zgradi Parlamenta BiH tokom radnog vremena u skladu s najboljom demokratskom praksom zapadnih zemalja“, kaže se u upitu Arnauta Imamoviću.\n#izdvojeno#parlament bih#damir arnaut#u fokusu#istražna komisija


Vesti online / Vesti / Svet / Putin sa bezbednjacima razgovarao o Ukrajini\nRuski predsednik Vladimir Putin razgovarao je u četvrtak sa vrhovim bezbednosnim službenicima o pogoršanju situacije u istočnoj Ukrajini.\nSituacija na istoku Ukrajine pogoršana: Vladimir Putin\nOn zakazao sastanke posle novih optužbi koje su zvaničnom Kijevu uputile proruske snage za novo kršenje primirja.\nIz Kremlja nisu objavljeni zaključci sastanaka, a kako prenosi Rojtersov izveštač iz ratom zahvaćenog dela Ukrajine, u Donjecku nema naznaka širenja borbenih akcija.\nPredstavnici proruskih snaga su ranije objavili saopštenje u kojem pozivaju na redefiniciju dogovora u Minsku, kojim je Kijev garantovao specijalni status teritorijama na istoku zemlje.\nProrusi navode da su vlasti u Kijevu prekršile dogovor, na šta je država reagovala rečima da je to posledica izbora koji su u nedelju održani u Donjeckoj i Luganskoj Narodnoj Republici.\nUkrajinska vojska je potvrdila da su tri vojnika poginula u četvrtak, te da se u toku dana dogodilo 26 artiljerijskih sukoba.


Isporuka TTM Control-a Zdravstvenom centru Užice – nastavak saradnje – TTM System\nTTM System je nastavio uspešnu saradnju sa Zdravstvenim centrom Užice isporukom uređaja za merenje temperature, detekciju nošenja zaštitnih maski i prepoznavanje lica pod nazivom TTM Control.\nTTM Control je multifunkcionalni, beskontaktni uređaj, koji u sebi objedinjuje više mogućnosti: merenje telesne temperature, detekciju nošenja zaštitnih maski i prepoznavanje (identifikaciju) lica. Uređaj je namenjen mestima gde je potrebna kontrola pristupa ljudi, kao što su: bolnice, domovi zdravlja, fabrike, industrijska i proizvodna područja, objekti infrastrukture, granični prelazi, aerodromi, železničke stanice i ostala mesta gde je neophodna kontrola pristupa i prolaska velikog broja ljudi. TTM Control se postavlja na ulazu u objekat, kao celovit mehanički i softverski sistem, koji omogućava vršenje svih funkcija istovremeno u veoma kratkom roku za veliki broj ljudi sa veoma visokim nivoom pouzdanosti kod svake funkcije (merenje temperature, detekcija nošenja maski i prepoznavanje lica).\nBolnica u Užicu je osnovana 1853. godine, namerom srpske vlade da u svakom okružnom mestu uspostavi jednu ovakvu instituciju. Užička opština otvorila je ovu ustanovu u delu grada koji se danas zove Carina, dajući za njene potrebe jednu od svojih građevina - bivšu mehanu. 1876. u Užicu je formirana stalna vojna bolnica koja je vršila ulogu i okružne bolnice. Okružna bolnica formirana je 1880. godine, a 1922. godine u Krčagovu je sagrađena nova bolnica koja se sastojala od pet zidanih zgrada i zadovoljavala je tadašnje potrebe. Formirani su interno i hirurško odeljenje, a 1926. odvojeno zarazno odeljenje. Godine 1977. počinje gradnja novog hirurškog bolničkog bloka koji je završen 1988. U zgradi su smeštena sva hirurška odeljenja, centralni operacioni blok sa intenzivnom negom, dijalizni centar, centralna apoteka, transfuzija, deo dijagnostike (endoskopije, UZ pregledi), kao i prijemno-urgentna služba. Do 1990. Opšta bolnica Užice deluje kao samostalna okružna (regionalna) bolnica, a po formiranju Zdravstvenog centra Užice iste godine, u njegovom sastavu.\nZaštite svoje zaposlene i korisnike vaših ustanova korišćenjem našeg TTM Control uređaja za merenje temperature, detekciju nošenja zaštitnih maski i prepoznavanje lica!